Diari Oficial de la Generalitat Valenciana


Sumari del DOGV 3904, del 26-12-2000 (2000/10184)

RESOLUCIÓ de 3 de novembre de 2000, de la Direcció General de Treball i Seguretat Laboral, per la qual es disposa el registre i la publicació del Conveni de Col·laboració de Residències per a la Tercera Edat, Residències Maternoinfantils i Servici d'Ajuda a Domicili, de titularitat pública a la Comunitat Valenciana, per als anys 2000, 2001 i 2002. (codi núm. 8000305).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2000/10721


Data del document
:   03-11-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * treballador social
    * servei social
    * guarda de xiquets
    * ajuda a domicili
    * protecció maternal i infantil
    * conveni col·lectiu
    * tercera edat
    * protecció de la infància

RESOLUCIÓ de 3 de novembre de 2000, de la Direcció General de Treball i Seguretat Laboral, per la qual es disposa el registre i la publicació del Conveni de Col·laboració de Residències per a la Tercera Edat, Residències Maternoinfantils i Servici d'Ajuda a Domicili, de titularitat pública a la Comunitat Valenciana, per als anys 2000, 2001 i 2002. (codi núm. 8000305). [2000/10396]
  
Vist el text articulat del Conveni Col·lectiu Laboral per a empreses que tinguen adjudicada, mitjançant contracte amb alguna administració pública, la gestió de residències per a la Tercera Edat, residències Maternoinfantils i Servici d'Ajuda a Domicili, de titularitat pública a la Comunitat Valenciana, presentada davant d'aquesta Direcció General de Treball i Seguretat Laboral el dia 19 d'octubre de 2000, i signat el dia 5 d'octubre de 2000, per part empresarial, per l'Associació d'Empresaris d'Economia Social del Sector de Servicis Socials de la Comunitat Valenciana (AEES), i l'Associació Empresarial de Residències i Servicis Socials per a la Tercera Edat de la Comunitat Valenciana (AERTE); per part dels treballadors i les treballadores, per la UGT-PV i la C.S. de CCOO-PV, i de conformitat amb allò disposat en l'article 90, apartats 2 i 3 del Reial Decret Legislatiu 1/95, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/81, de 22 de maig, sobre Registre i Depòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides segons el Reial Decret 4.105/82, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectiu de Treball per aquesta Direcció General, notificat a la Comissió Negociadora i depositat el text original del Conveni.
  
Segon
  
Disposar que siga publicat en el Diari Oficial de la Generalitat Valenciana.
  
València, 3 de novembre de 2000.- El director general de Treball i Seguretat Laboral: Román Ceballos Sancho.
  
Conveni Col·lectiu Laboral per a empreses que tinguen adjudicada, mitjançant contracte amb alguna administració pública, la gestió de residències per a la Tercera Edat, residències maternoinfantils i Servici d'Ajuda a Domicili, de titularitat pública a la Comunitat Valenciana
  
CAPÍTOL I
  
Article 1. Àmbit funcional
  
Aquest Conveni Col·lectiu serà d'aplicació en totes les empreses que tinguen adjudicada, mitjançant contracte amb alguna administració pública, la gestió de residències de Tercera Edat, centres de Dia (d'acord amb la disposició transitòria), residències maternoinfantils i servicis d'Ajuda a Domicili de titularitat pública, ja siguen municipals, provincials, autònomiques o estatals.
  
Estan expressament exclosos de l'àmbit d'aplicació d'aquest Conveni, les residències de la Tercera Edat de propietat privada i les empreses que realitzen atenció sanitària específica com a activitat fonamental; aquesta exclusió s'entén sense perjudici de l'assistència sanitària a les persones residents com a conseqüència dels problemes propis de la seua edat.
  
Article 2. Àmbit territorial
  
Aquest Conveni tindrà el seu àmbit d'aplicació en tot el territori de la Comunitat Valenciana.
  
Article 3. Àmbit personal
  
Estan compresos en l'àmbit del Conveni tots els treballadors i les treballadores que presten els seus servicis en les empreses afectades per ell.
  
Article 4. Vigència i duració
  
Aquest Conveni Col·lectiu entrarà en vigor l'1 de gener de 2000, i vigirà fins al 31 de desembre de 2002, independentment de la data en què siga signat o del dia en què siga publicat en el Diari Oficial de la Generalitat Valenciana (DOGV).
  
Article 5. Denúncia i pròrroga
  
Qualsevol de les parts que signen podrà denunciar aquest Conveni amb una antelació mínima de 30 dies abans que no vença. En aquest cas, el Conveni es prorrogarà provisionalment tant en les clàusules normatives com en les d'obligació, fins a l'entrada en vigor del nou conveni.
  
Perquè la denúncia tinga efecte, haurà de fer-se mitjançant una comunicació escrita a l'altra part, la qual haurà de ser registrada a la Conselleria de Treball i Afers Socials amb una antelació mínima de 30 dies abans que no vença.
  
Si no hi ha denúncia, s'entendrà que el Conveni es prorroga automàticament d'any en any; en aquest cas, tots els conceptes econòmics s'incrementaran tenint en compte l'Índex de Preus al Consum corresponent a l'any anterior per a tot el conjunt nacional, d'acord amb les dades oficials que publica l'Institut Nacional d'Estadística, més un punt.
  
Article 6. Vinculació a la totalitat
  
Les condicions pactades foment un tot orgànic i indivisible, i a efectes de l'aplicació pràctica, seran considerades globalment.
  
Donat cas que la jurisdicció social, a instància de l'autoritat laboral o de qualsevol dels afectats, anul·lara algun dels pactes d'aquest Conveni Col·lectiu, quedarà sense efecte tot ell, i les parts afectades hauran de tornar a negociar-ne el contingut en el termini de dos mesos comptadors des del moment en que va ser ferma la sentència o la resolució.
  
Article 7. Irrenunciabilitat
  
Es considerarà nul·la i no feta, la renúncia per part dels treballadors i les treballadores de qualsevol benefici establit en el Conveni. També serà considerat nuls, reputant-se no disposats i sense cap efecte, qualsevol conveni, acord, resolució o clàusula (individual o col·lectiva) que implique condicions menys beneficioses.
  
En qualsevol cas, es mantindran totes les condicions, tant salarials com socials i laborals, que milloren aquest Conveni i que cada treballador o treballadora puga tenir.
  
Article 8. Comissió Negociadora
  
La Comissió Negociadora quedarà constituïda pels representants de les associacions empresarials afectades per aquest Conveni, i pel treballadors i les treballadores de les citades entitats representats per les centrals sindicals amb la implantació legal. La distribució dels seus membres depén de la proporció de representativitat d'aquelles al si de les empreses afectades.
  
Quedarà constituïda en el termini màxim d'un mes comptador des de la denúncia del Conveni, amb igual representativitat numèrica entre les parts; hi actuaran en la Presidència i en la Secretaria de la Mesa de Negociació les persones acordades pels membres d'aquesta, per majoria de cadascuna de les representacions.
  
Article 9. Comissió Paritària
  
Es crea una Comissió Paritària del Conveni de Col·laboració com a òrgan d'interpretació, arbitratge, conciliació i vigilància del compliment.
  
Les parts convenen sotmetre a la Comissió Paritària tots els problemes, les discrepàncies o els conflictes que puguen sorgir de l'aplicació o la interpretació del Conveni.
  
Davant de les situacions de desacord en la Comissió Paritària, les parts convenen sotmetre la discrepància a l'organisme previst en l'Acord de Solució Extrajudicial de Conflictes (ASEC) de la Comunitat Valenciana, la resolució del qual serà vinculant per a les parts.
  
Aquesta Comissió estarà integrada per huit membres: quatre en representació dels empresaris i quatre en representació de les centrals sindicals que signen aquest Conveni de Col·laboració, tots ells amb els seus respectius suplents. Totes dues representacions nomenaran entre els seus components un secretari o una secretària per cada part.
  
La Comissió Paritària es reunirà de manera ordinària cada sis mesos; amb caràcter extraordinari, a petició de qualsevol de les parts, amb indicació de l'ordre del dia, i amb un màxim de 72 hores des de la data de comunicació de la sol·licitud de reunió. Les representacions podran assistir a les reunions amb els assessors que creguen convenient, i es donarà publicitat dels acords en tots els centres de treball.
  
S'indica com a domicili de la Comissió Paritària el carrer de l'Arquebisbe Mayoral, 11 baix, 46975 València.
  
L'organització que aporta el domicili de la Comissió Paritària serà la responsable de rebre els escrits que s'hi adrecen, i traslladarà aquesta informació a la resta de membres en el termini màxim de cinc dies hàbils comptadors des de la data de recepció.
  
Per a poder adoptar acords hauran d'assistir a la reunió de la Comissió més de la meitat dels components per cada una de les parts representades.
  
Durant la vigència d'aquest Conveni, la Comissió quedarà integrada per les organitzacions següents:
  
Per la patronal:
  
- AESS
  
- AERTE
  
Per les centrals sindicals:
  
- FSP UGT-PV.
  
- FS CCOO-PV.
  
Article 10. Increment salarial i clàusula de revisió
  
Increments
  
Per a l'any 2000, l'increment serà d'un 3,5% en tots els conceptes econòmics previstos en l'annex I.
  
Per a l'any 2001, l'increment serà el IPC previst pel Govern més 0,5% en tots els conceptes econòmics previstos en l'annex I.
  
Per a l'any 2002, l'increment serà el IPC previst pel Govern més 1,5% en tots els conceptes econòmics previstos en l'annex I:
  
Revisió
  
Any 2000: donat cas que l'Índex de Preus al Consum establit per l'INE per a l'any 2000 registre un increment superior al 3,5% respecte del 31 de desembre de 1999, s'efectuarà una revisió salarial així que es constate oficialment aquesta circumstància en l'excés sobre la citada xifra, amb efecte retroactiu des de l'1 de gener de 2000. L'increment que en resulte es pagarà en un sol pagament, dins dels tres primers mesos de l'any 2001. Aquestes quantitats passaran a incorporar-se als diferents conceptes salarials de l'annex I, i serviran de base per a fixar la taula salarial de l'any 2001.
  
Tan bon punt es conega oficialment el IPC de l'any 2000, es reunirà la Comissió Paritària del Conveni per procedir, d'acord amb allò establit, a la confecció i l'actualització de les noves taules salarials per a l'any 2001.
  
Any 2001: donat cas que l'Índex de Preus al Consum establit per l'INE per a l'any 2001 registre un increment superior al IPC previst pel Govern més 0,5% respecte del 31 de desembre de l'any 2000, s'efectuarà una revisió salarial així que es constate oficialment aquesta circumstància en l'excés sobre la citada xifra, amb efecte retroactiu des de l'1 de gener de 2001. L'increment que en resulte es pagarà en un sol pagament, dins dels tres primers mesos de l'any 2002. Aquestes quantitats passaran a incorporar-se als diferents conceptes salarials de l'annex I, i serviran de base per a fixar la taula salarial de l'any 2002.
  
Tan bon punt es conega oficialment el IPC de l'any 2001, es reunirà la Comissió Paritària del Conveni per procedir, d'acord amb allò establit, a la confecció i l'actualització de les noves taules salarials d'acord amb la citada revisió, i també a l'establiment i la confecció de les taules salarials per a l'any 2002.
  
Any 2002: donat cas que l'Índex de Preus al Consum establit per l'INE per a l'any 2002 registre un increment superior al IPC previst pel Govern més 1,5% respecte del 31 de desembre de 2001, s'efectuarà una revisió salarial així que es constate oficialment aquesta circumstància en l'excés sobre la citada xifra, amb efecte retroactiu des de l'1 de gener de 2002. L'increment que en resulte es pagarà en un sol pagament, dins dels tres primers mesos de l'any 2003. Aquestes quantitats passaran a incorporar-se als diferents conceptes salarials de l'annex I, i serviran de base per a la negociació del conveni següent.
  
Tan bon punt es conega oficialment el IPC de l'any 2002, es reunirà la Comissió Paritària del Conveni per procedir, d'acord amb allò establit, a la confecció i l'actualització de les noves taules salarials d'acord amb la citada revisió.
  
CAPÍTOLII
  
Article 11. Organització del treball
  
L'organització del treball serà facultat de l'empresa, sense perjudici dels drets d'audiència, informació, negociació, etc., reconeguts als treballadors i les treballadores i als seus representants en aquest Conveni, en l'Estatut dels Treballadors i en la resta de normativa d'aplicació.
  
CAPÍTOL III
  
Article 12. Actualització de les plantilles
  
Les empreses vinculades per aquest Conveni elaboraran les corresponents relacions de lloc de treball en cada centre i en lliuraran una còpia, en el termini d'un mes comptador des que entre en vigor, als representants dels treballadors i les treballadores o a la Comissió Paritària del Conveni, perquè en tinguen coneixement.
  
Article 13. Contracte de treball
  
En desplegament del que disposa l'article 15 de l'Estatut dels Treballadors, les empreses afectades per l'àmbit d'aquest Conveni es regiran per les modalitats de contractació que s'hi preveuen.
  
1. Modalitats de contractació
  
a) Contracte indefinit.
  
b) Per obra o servici determinat: aplicable per a la prestació de servicis de duració incerta. La relació laboral romandrà vigent, per adscripció al centre de treball, mentre continue la prestació de l'activitat o del servici pel qual es va establir la relació contractual, independentment de l'empresa que la gestione.
  
c) Acumulació de tasques: aplicable de forma selectiva en el cas d'increment conjuntural de la demanda de servicis assistencials i amb una duració màxima de 12 mesos dins d'un període de 18 mesos, comptadors des de la data de formalització de la contractació. No es podrà contractar un altre treballador per al mateix lloc de treball pel qual s'haja subscrit un contracte d'aquesta modalitat fins, almenys, un any després d'haver acabat el citat contracte. Si es fa, el contracte així subscrit esdevindrà indefinit.
  
d) Contracte d'interinitat: quan es tracte de substituir personal treballador, sempre que en el contracte de treball s'hi especifique el nom de la persona substituïda, o per a cobrir temporalment un lloc de treball durant el procés de promoció o selecció per a la cobertura definitiva.
  
e) Contracte en pràctiques: tindrà una duració no inferior a 12 mesos, prorrogable fins al límit legal. Les retribucions per a aquestos contractes seran del 100% del salari de la seua categoria.
  
f) Contractació a temps parcial: hi valdrà el que disposa la legislació vigent.
  
En els contractes subscrits en les empreses afectades per aquest Conveni, caldrà que n'hi aparega expressament la denominació, la categoria professional, el lloc de treball que s'ha d'ocupar i les dades que es preveuen en el model oficial de contracte mateix i les que es deriven de la relació contractual entre les parts.
  
D'acord amb la legislació sobre drets de la informació als representants legals dels treballadors i les treballadores en matèria de contractació, se'ls facilitarà còpia bàsica del contracte de treball.
  
Serà funció dels comités d'Empresa i/o dels delegats de Personal, i també de les seccions sindicals, la vigilància i el control perquè tot allò exposat anteriorment siga complit fidelment. En les empreses on no hi haja representants dels treballadors i les treballadores, la funció de vigilància i control la hi farà la Comissió Paritària del Conveni.
  
2. Període de prova
  
S'estableix un període màxim de prova en la contractació seguint allò regulat en l'Estatut dels Treballadors, és a dir:
  
Grup A: sis mesos
  
Grup B: dos mesos
  
Grup C: quaranta-cinc dies
  
Grup D: trenta dies
  
Grup E: quinze dies
  
El període de prova haurà de ser pactat per escrit, i les parts contractants, durant la vigència d'aquell, podran resoldre de manera unilateral i lliurement la relació laboral sense necessitat de preavís i sense dret a cap indemnització.
  
3. Extinció del contracte
  
El preavís d'extinció de contracte que formule l'empresa haurà d'estar acompanyat de la proposta de liquidació i amb 15 dies d'antelació respecte del moment del cessament (quan el contracte siga de duració de 6 mesos o més). L'empresa haurà de pagar com a indemnització als treballadors i les treballadores tants dies com falten per als 15 de preavís.
  
La proposta de liquidació haurà d'especificar clarament tots els conceptes que es deuen al treballador o la treballadora i les quantitats corresponents.
  
Totes les quitances hauran de tenir la signatura d'un representant sindical. Aquest representant serà preferentment de la secció sindical del sindicat a què estiga afiliat el treballador o la treballadora. Si això no és possible, signarà un membre del comité d'Empresa o el delegat de Personal, o un representant de la secció sindical del sindicat més representatiu.
  
Quan la quitança no reunisca el requisit del paràgraf anterior, la signatura del treballador o de la treballadora sols suposarà l'acreditació de la recepció de la notificació i no tindrà efectes alliberadors, llevat que el treballador o la treballadora renuncie a aquest dret de manera expressa.
  
Quan s'extingisca la relació per dimissió del treballador o la treballadora, aquest haurà d'avisar a l'empresa amb l'antelació següent:
  
Grup A: un mes
  
Grup B: vint-i-cinc dies
  
Grup C: vint dies
  
Grup D: quinze dies
  
Grup E: quinze dies
  
La falta d'avís establit facultarà l'empresa a deduir de les parts proporcionals que s'haja de pagar en el moment de la liquidació als treballadors i les treballadores, l'equivalent diari del seu salari bàsic per cada dia que falte en el reglamentari preavís fixat abans.
  
A l'efecte d'aplicació d'aquest article, s'estableixen els grups següents.
  
Grup A: director/a
  
Grup B: metge/essa, psicòleg/òloga, coordinador/a d'Infermeria, ATS/DUE, fisioterapeuta, treballador/a social, coordinador/a de SAD
  
Grup C: oficial administratiu, TASOC, puericultor/a, educador/a, monitor/a, ajudant de Coordinació de SAD i coordinador/a de Servicis Generals
  
Grup D: auxiliar administratiu, auxiliar d'Infermeria, auxiliar d'Ajuda a Domicili i cuiner/a
  
Grup E: auxiliars de Residència, subaltern/a, conductor/a de vehicle adaptat
  
Article 14. Ingrés i provisió de vacants
  
Els llocs vacants o de nova creació seran coberts d'acord amb el procediment següent:
  
1. Convocatòria interna: tindran dret de preferència a cobrir les vacants que hi haja els treballadors i les treballadores que romanguen en la mateixa empresa, sempre que reunisquen les condicions que s'exigisquen per a l'exercici del lloc de treball. Tots els treballadors i les treballadores tindran dret a presentar-se a aquestes places en igualtat de condicions.
  
2. Convocatòria externa: si la plaça no es cobreix pel procediment anterior, es realitzarà mitjançant oferta externa, per a la qual cosa caldrà superar unes proves de capacitació per al treball que calga realitzar. Aquestes proves seran adequades al perfil del lloc de treball i seran publicades abans que es realitzen.
  
En tots dos casos, les empreses elaboraran els criteris de selecció amb la participació dels representants del personal treballador.
  
Article 15. Estabilitat de plantilles
  
Les empreses afectades per aquest Conveni es comprometen a suplir amb contractacions els treballadors i les treballadores que per incapacitat temporal, vacances, excedència, defunció, cessament, jubilació, comiat del treballador o la treballadora, o qualsevol altra causa, deixe temporalment o definitivament de prestar els seus servicis en l'empresa, llevat dels casos que puguen substituir-se amb treballadors i treballadores de la plantilla que no tingueren la jornada màxima legal. Aquestes contractacions es formalitzaran en un màxim de set dies.
  
Article 16. Reducció de plantilles
  
Si com a conseqüència que en els plecs de condicions l'administració exigira una reducció de personal als centres o servicis, la nova empresa adjudicatària respecte de l'anterior iniciarà conjuntament amb els representants del personal treballador un procés negociador per a adequar la plantilla a la nova situació amb preferència de continuïtat, en qualsevol cas, per al personal amb més antiguitat de la plantilla.
  
Article 17. Clàusula de subrogació del personal
  
Amb la finalitat de mantenir l'estabilitat del personal treballador en l'ocupació, aconseguir la professionalització del sector i evitar tant com es puga la proliferació de contenciosos, les parts acorden la regulació següent:
  
1. A l'acabament de la concessió d'una contracta, bé siga la gestió d'un centre o el Servici d'Ajuda a Domicili, el personal treballador de l'empresa contractista eixint passarà a estar adscrit a la nova titular de la contracta, la qual s'hi subrogarà en tots els drets i les obligacions sempre que es done algun dels supòsits següents:
  
a) Personal treballador en actiu que estiga prestant els seus servicis amb una antiguitat mínima de 120 dies, siga quina siga la naturalesa o la modalitat de contracte de treball. Aquest termini d'antiguitat mínima no serà d'aplicació en els casos en què la contractació s'haja produït per a substituir personal treballador que tinga rescindit de manera definitiva la seua relació laboral amb l'empresa. Quan en el període comprés en els 120 dies anteriors a l'acabament de la contracta el treballador o la treballadora haguera acabat un contracte de treball i subscrit un altre sense solució de continuïtat, sota la mateixa modalitat contractual o una altra de diferent, operarà igualment la subrogació.
  
b) Personal treballador que en el moment del canvi de titularitat de la contracta estiga malalt, accidentat, en excedència, en els servici militar o en situació anàloga, sempre que haja prestat els seus servicis en el centre de treball objecte de subrogació abans de la suspensió del contracte de treball i que reunisca l'antiguitat mínima establida en l'apartat a).
  
c) Personal treballador que, amb contracte d'interinitat, substituïsca un altre treballador dels citats en l'apartat anterior.
  
d) Personal treballador de nou ingrés que per exigències del client s'hagen incorporat al centre com a conseqüència de l'ampliació del contracte dins dels 120 últims dies.
  
e) El personal treballador incorporat per l'anterior titular a aquest centre de treball dins dels últims 120 dies continuarà pertanyent a la citada empresa, i no es produirà la subrogació citada, llevat que se n'acredite l'efectiva incorporació al centre per algun dels supòsits anteriors.
  
2. La nova empresa adjudicatària del servici comunicarà mitjançant telegrama o carta notarial a l'empresa cessant i a la Comissió Paritària d'aquest Conveni que és la nova adjudicatària del servici. Si no es compleix aquest requisit, la nova empresa adjudicatària se subrogarà, automàticament i sense més formalitats, amb tot el personal treballador que preste els seus servicis al centre de treball objecte del canvi d'adjudicació.
  
L'empresa cessant haurà de comunicar al personal treballador afectat la pèrdua de l'adjudicació dels servicis i el nom de la nova empresa adjudicatària així que conega aquestes circumstàncies.
  
4. La nova empresa adjudicatària haurà de respectar al personal treballador tots els drets laborals que tinguen reconeguts en la seua anterior empresa, com ara categoria, salari, jornada, horari, antiguitat, etc. De la mateixa manera, el personal treballador rebrà, a càrrec de l'empresa cessant en acabar l'adjudicació, la liquidació dels havers pendents (parts proporcionals de gratificacions extraordinàries, vacances, etc.) que li corresponga.
  
A l'efecte de deixar constància de tot això, entregarà a tot el personal treballador un document en què aparega el reconeixement dels drets de la seua anterior empresa, amb esment exprés de l'antiguitat i la categoria, dins dels 30 dies següents a la subrogació.
  
5. A l'efecte de subrogació, l'empresa cessant haurà de posar a disposició de l'empresa adjudicatària, en un termini mínim de tres dies hàbils abans que aquesta comence la prestació del servici, o des que tinguera coneixement directe de la subrogació, la documentació següent:
  
a) Certificat en què haurà de constar el personal treballador afectat per la subrogació, amb nom i cognoms, data de naixement, estat civil, DNI, número d'afiliació a la Seguretat Social, situació familiar (número de fills i filles), categoria professional, i en general, qualsevol altra dada que, tot respectant el dret constitucional a la intimitat del personal treballador, siga requerida per l'empresa adjudicatària, a l'efecte de la subrogació.
  
b) Fotocòpia de les nòmines dels tres últims mesos, o període inferior si escau.
  
c) Certificat de la Tresoreria de la Seguretat Social i declaració jurada d'estar al corrent de pagament. Aquest certificat haurà d'estar datat en algun dels tres últims mesos anteriors al canvi d'adjudicació.
  
d) Fotocòpia del TC1 i TC2 de cotització a la Seguretat Social dels tres últims mesos, o període inferior si escau.
  
e) Fotocòpia dels contractes de treball subscrits amb el personal treballador afectat, si s'han concertat per escrit. En els casos que no hi haja contracte per escrit, caldrà entregar un llistat nominal del personal treballador afectat, amb esment exprés de l'antiguitat reconeguda en l'empresa i de qualsevol altra data, tot respectant el dret constitucional a la intimitat, que siga requerit per l'empresa adjudicatària, a l'efecte de la subrogació.
  
f) Qualsevol altre document que, tot respectant el dret constitucional a la intimitat del personal treballador, siga requerit com a necessari per a la subrogació.
  
6. L'incompliment per part de l'empresa eixint dels requisits exposats en aquest article no eximeix de l'obligatorietat de la subrogació per part de la nova empresa adjudicatària.
  
7. Si l'empresa cessant tinguera descoberts en la cotització a la Seguretat Social del personal treballador afectat per la subrogació, la nova empresa adjudicatària els subrogarà igualment, i aquest hauran de formular per a això la corresponent denúncia davant de l'autoritat laboral contra l'empresa cessant i contra l'empresa principal que contracta el servici.
  
8. La nova empresa adjudicatària, d'acord amb la normativa vigent, quedarà eximida de qualsevol responsabilitat per descobert en les cotitzacions a càrrec de l'empresa cessant, i serà responsable subsidiari amb aquesta última l'empresari principal o contractant del servici.
  
9. El personal treballador que no haguera gaudit de les seues vacances reglamentàries abans de produir-se la subrogació gaudirà d'aquelles íntegrament amb el nou adjudicatari del servici, el qual, no obstant això, només pagarà la part proporcional del període que a ell li corresponga. El personal treballador en gaudirà la resta, fins a completar el seu període vacacional, en qualitat de permís no retribuït. En qualsevol cas, es respectarà el calendari vacacional que s'haguera fixat.
  
10. Si la subrogació implicara treballadors i treballadores que realitzaren la seua jornada en diversos centres de treball i afectara a un o diversos d'ells el canvi d'adjudicació, l'empresa cessant i la nova adjudicatària del servici gestionaran la pluriocupació legal del treballador o treballadora. En aquestos casos les empreses afectades s'obliguen a col·laborar conjuntament en els supòsits de I.T., permisos, vacances, excedències, etc., dels treballadors i treballadores pluriocupats, a fi que els que es trobaren en alguna de les situacions indicades anteriorment o en qualsevol altra d'anàloga significació, seguisca sempre el mateix règim en les empreses a què poguera pertànyer.
  
11. El punt anterior només serà d'aplicació en el cas que les empreses afectades, tenint preferència l'empresa cessant, no decidisquen que els treballadors i treballadores afectats únicament treballen per a un d'ells, sempre que siga en jornada completa.
  
12. No desapareix el caràcter vinculant de la subrogació en el cas que el contractant del servici el suspenguera, si l'empresa cessant o els treballadors i treballadores els contractes de treball dels quals s'hagueren vist resolts per motius d'aquesta suspensió provaren que el servici s'haguera reiniciat per la mateixa empresa o per una altra.
  
13. El personal treballador d'un centre de treball el tancament del qual siga causa o conseqüència de l'obertura d'un altre del mateix contractant, passaran a estar adscrits a aquest nou centre, i s'incorporarà a la plantilla de l'empresa adjudicatària del servici del nou centre.
  
14. Igualment, la nova empresa haurà de respectar les garanties sindicals d'aquells delegats de Personal, membres del comité d'Empresa i delegats sindicals, afectats per la subrogació.
  
15. La relació laboral entre l'empresa cessant i el personal treballador afectat només s'extingirà en el moment en què es produïsca la subrogació d'aquell per la nova empresa adjudicatària del servici.
  
16. L'aplicació d'aquest article serà d'obligat compliment per a les parts afectades pel canvi d'adjudicació de servici: empresa cessant, nova empresa adjudicatària del servici i empresa contractant, siga quin que siga el seu estatus o configuració jurídica i el personal afectat.
  
Article 18. Mobilitat funcional
  
La mobilitat en el lloc de treball sols serà possible excepcionalment si hi ha raons tècniques i organitzaves (accidents, IT imprevista i les contingències que no es puguen preveure amb antelació), si estan justificades les necessitats peremptòries de l'activitat i aquesta situació és comunicada prèviament als representants del personal treballador.
  
Si se necessitara destinar al personal treballador a tasques corresponents a una categoria inferior, serà necessari l'informe previ del comité d'Empresa, dels delegats sindicals o dels delegats de Personal, i el personal treballador rebrà durant aquest temps el salari corresponent a la seua categoria professional.
  
Per als treballs d'inferior categoria, mai es podran superar els tres mesos en un període d'un any o de sis mesos en tres anys.
  
Quan es destine el personal treballador a tasques corresponents a una categoria superior però no pertoque legalment l'ascens, aquell tindrà dret a la diferència retributiva entre la categoria assignada i la funció que realment realitze.
  
CAPÍTOL IV
  
Formació
  
Article 19. Comissió Sectorial de Formació
  
En el marc d'aquest Conveni es constituirà, en el termini màxim de sis mesos, la Comissió Sectorial de Formació, la qual estarà composta al 50% per les parts que signen el Conveni. També se'n comunicarà la constitució a les comissions del FORCEM, tant en l'àmbit de la Comunitat Valenciana com en l'estatal.
  
Article 20. Principis generals
  
De conformitat amb allò previst en l'article 23 de l'Estatut dels Treballadors, i per a facilitar la formació i la promoció professionals del personal treballador afecta per aquest Conveni, aquest tindrà dret a tenir facilitada la realització d'estudis per a l'obtenció de títols acadèmics o professionals reconeguts oficialment, i a la realització de cursos de perfeccionament professional organitzats per l'empresa mateix o per uns altres organismes.
  
L'empresa i la representació del personal treballador reconeixen com a dret derivat de la relació laboral, la formació i la promoció en el treball.
  
La formació i la capacitació del personal treballador que preste els seus servicis en l'empresa, i d'acord amb les seues necessitats, estan obertes sense cap tipus de discriminació i amb les úniques limitacions que puguen provenir de la capacitat i dels coneixements previstos que hauran de ser acreditats individualment.
  
Un factor bàsic per a incrementar la motivació i la integració del personal treballador, i per a crear un mecanisme eficaç i indispensable per a articular la promoció, és la formació. En conseqüència, la formació haurà de passar a un primer pla en la preocupació de l'empresa, per la qual cosa aquesta es compromet a vincular la formació als distints processos de la carrera del personal treballador i a la promoció.
  
Objectius de la formació
  
La formació professional en l'empresa s'orientarà cap als objectius següents:
  
a) Adaptació del titular al lloc de treball i a les seues modificacions.
  
b) Actualització i posada al dia dels coneixements professionals exigibles en la categoria i el lloc de treball.
  
c) Especialització, en els diversos graus, en algun sector o matèria del treball mateix.
  
d) Facilitació i promoció de l'adquisició per part del personal treballador de títols acadèmics i professionals.
  
e) Coneixement d'idiomes nacionals i estrangers.
  
f) Adaptació de la mentalitat del personal treballador cap a una direcció participativa.
  
g) Ampliació dels coneixements del personal treballador que li permeta prosperar i aspirar a promocions professionals, i adquisició dels coneixements corresponents a uns altres llocs de treball.
  
h) Coneixement de les condicions laborals del seu lloc de treball per a evitar riscos laborals i per a la promoció d'hàbits saludables.
  
i) Afavoriment de l'accés de la dona a categories superiors i a llocs directius.
  
Article 21. Desenvolupament de la formació
  
1. La Comissió Sectorial de Formació, mitjançant un estudi detallat, determinarà les necessitats de formació sobre la base de les quals s'elaborarà, en els tres primers mesos, a l'entrada en vigor d'aquest Conveni, un pla de formació amb el consegüent calendari anual de cursos per a realitzar per les empreses, i la petició a la Comissió General de Formació Contínua dels cursos que es considere que han de ser finançats per aquesta.
  
2. La formació s'impartirà preferentment durant l'horari laboral. En el cas dels cursos que es programen fora de la jornada laboral del personal treballador, el 50% del temps utilitzat en la formació serà considerada com a jornada efectiva de treball.
  
3. El personal treballador de l'empresa, i especialment el que exercisca llocs de treball de comandament orgànic, està obligat a prestar suport ple al Pla de Formació, quan siga requerit, en activitats d'aquest i en l'àrea de la seua competència.
  
4. La formació del personal treballador es realitzarà mitjançant l'empresa mateix o mitjançant un concert amb centres oficials o reconeguts, i es realitzarà preferentment als locals de l'empresa mateix.
  
5. El personal treballador assistent als cursos programats haurà de presentar necessàriament un part d'assistència i una memòria on es recullen les matèries estudiades en el curs. A aquesta memòria tindrà accés el personal treballador que hi puga estar interessat.
  
6. El personal treballador de l'empresa podrà presentar als seus representants, o directament a la direcció, suggeriments relatius a millorar els citats aspectes i activitats concretes del Pla de Formació. Aquestos suggeriments s'enviaran a la Comissió Sectorial de Formació.
  
7. Tot el personal treballador, independentment del grup professional a què pertanya, tindrà accés als cursos, seminaris, conferències, etc. de formació, reconversió o perfeccionament que organitze l'empresa, sempre que estiguen relacionats amb el seu lloc de treball.
  
8. De conformitat amb allò previst en l'article 23 de l'Estatut dels Treballadors, i per a facilitar la formació i la promoció professionals en el treball, el personal treballador afectat per aquest Conveni tindrà dret a l'adaptació de la jornada diària de treball per a l'assistència de cursos de formació, o a la concessió del permís oportú de formació o perfeccionament professional amb reserva del lloc de treball.
  
Article 22. Cost de la formació
  
Per tal de dur a terme els plans de Formació elaborats per la Comissió Sectorial de Formació del Conveni que es realitzen en virtut dels distints acords nacionals de formació o de la normativa que els substituïsca, les empreses afectades per aquest Conveni Col·lectiu hauran de sol·licitar els fons necessaris per a finançar-los en la forma i les condicions establides en el citat acord.
  
Article 23. Certificat d'assistència
  
Els certificats d'assistència i aprofitament, i les valoracions i qualificacions obtingudes en els citats cursos, es faran constar en l'expedient del personal treballador que assistisca, i tindran rellevància per a la seua promoció professional.
  
Article 24. Criteris de selecció per a l'assistència a cursos
  
Tindran preferència per a assistir als cursos el personal treballador que haja participat en menys ocasions i els que exercisquen llocs de treball relacionats directament amb la matèria objecte del curs. Les decisions sobre això seran adoptades entre l'empresa i els representants del personal de mutu acord; si no hi ha aquestos, per la Comissió Sectorial de Formació a la vista de les sol·licituds.
  
CAPÍTOL V
  
Seguretat i salut laboral
  
Article 25. Comissió Sectorial de Seguretat i Salut
  
En el marc d'aquest Conveni, i com a òrgan de participació en la matèria, en el termini de sis mesos, es constituirà la Comissió Sectorial de Seguretat i Salut Laboral, la qual tindrà una composició paritària de quatre membres per cada part que signa el Conveni. Aquesta Comissió tindrà com a objectiu coordinar el desenvolupament efectiu de la Llei de Prevenció de Riscos Laborals i dels acords adoptats en aquest Conveni per al sector.
  
Article 26. Salut laboral
  
El personal treballador té dret a una protecció eficaç en matèria de seguretat i salut en el treball. El citat dret suposa l'existència d'un correlatiu deure de l'empresari de protecció d'aquell davant dels riscos laborals. Igualment, té el dret de participar en la política de la seua empresa o centre de treball.
  
El personal treballador haurà de cooperar amb l'empresari perquè aquest puga garantir unes condicions de treball que siguen segures i no impliquen riscos per a la seua seguretat i la salut.
  
En el marc de les seues responsabilitats, l'empresari realitzarà la prevenció dels riscos laborals mitjançant l'adopció de totes les mesures que siguen necessàries i una acció permanent amb la finalitat de perfeccionar els graus de protecció existents.
  
L'empresa garantirà al personal treballador la vigilància periòdica del seu estat de salut depenent dels riscos inherents al treball que realitzen i de l'ambient laboral en què es faça.
  
Aquesta vigilància sols podrà dur-se a terme quan el personal treballador hi done el seu consentiment. D'aquest caràcter voluntari se n'exceptuaran, amb l'informe previ dels representants del personal treballador, o si hi manca, de la Comissió Paritària del Conveni, els casos en què la realització dels reconeixements siga imprescindible per a avaluar els efectes de les condicions de treball sobre la salut del citat personal, o per a verificar si el seu estat de salut pot constituir un perill per a ell, per a la resta de personal o per unes altres persones relacionades amb l'empresa.
  
En tot cas, caldrà optar per la realització dels reconeixements o de les proves que causen les menors molèsties al personal treballador i que siguen proporcionals al risc. Es duran a terme tot respectant el dret a la intimitat i a la dignitat de la personal i la confidencialitat de tota la informació relacionada amb el seu estat de salut.
  
L'accés a la informació mèdica de caràcter personal es limitarà al personal mèdic i a les autoritats sanitàries. Els resultats de la vigilància de la salut seran comunicats al personal treballador afectat, i no podran ser utilitzats amb finalitats discriminatòries ni en perjudici d'aquest.
  
El personal treballador té dret a ser informat sobre totes les qüestions de salut laboral que afecten l'empresa en el seu conjunt i també a cada tipus de lloc de treball o de funció.
  
L'empresa haurà de consultar el personal treballador i permetre'n la participació, en el marc de totes les qüestions que afecten la seguretat i la salut en el treball, i en particular, en l'elaboració dels plans de prevenció i en les avaluacions de riscos que hagen de realitzar-se, tot això de conformitat amb la Llei de Prevenció de Riscos Laborals (d'ara endavant LPRL). Igualment, l'empresari haurà de consultar abans el personal treballador per a la contractació dels servicis de prevenció.
  
En les empreses que tinguen representants del personal treballador, els drets d'informació, consulta i participació hi seran exercits per aquestos, sense perjudici dels drets que al citat personal atribueix la LPRL.
  
Els delegats de Prevenció constitueixen la representació autònoma del personal treballador en matèria de salut i seguretat. Atesa la importància que la LPRL atribueix a aquestos delegats, i amb l'objectiu que puguen complir les funcions que la citada Llei els encomana, disposaran d'un crèdit horari mínim anual de 40 hores per a la seua formació en matèria de prevenció de riscos laborals, sense càrrec al crèdit horari sindical que, si és el cas, tinguera, ni del previst per a l'exercici de les seues facultats i competències previstes en la LPRL. Aquest temps dedicat a la formació serà considerat, amb caràcter general, temps de treball, i el seu cost mai recaurà sobre els delegats de Prevenció. La formació en matèria de prevenció haurà de ser facilitada i costejada pels empresaris, i en convindran la realització amb les organitzacions sindicals.
  
De la mateixa manera, els delegats de Prevenció disposaran d'un crèdit horari addicional de 15 hores mensuals per a l'exercici de funcions que la LPRL els encomana. A aquest nombre d'hores no se li podran computar les que s'utilitzen en situacions que en la Llei es preveuen, i per a les quals s'habilita un crèdit horari específic.
  
Dins dels plans formatius que les empreses han d'escometre anualment, i de conformitat amb l'article 19 de la LPRL, en cada any s'impartirà a cada treballador una formació teòrica i pràctica de 10 hores mínimes. El disseny, la duració i els continguts de la citada formació seran duts a terme per la Comissió Sectorial de Formació.
  
La formació es facilitarà tant en el moment de la contractació com quan es produïsquen canvis en les funcions o s'introduïsquen noves tecnologies o canvis en els equips de treball.
  
La formació haurà d'estar centrada específicament en el seu lloc de treball i adaptar-se a l'evolució dels riscos; s'haurà d'impartir sempre que siga possible dins de la jornada de treball o, si hi manca, en unes altres hores amb descompte en aquella del temps que s'hi haja invertit.
  
La Llei de Prevenció de Riscos Laborals i la resta de normativa d'aplicació seran el referent que guie les actuacions de l'empresari en matèria de salut i seguretat, i constituiran el mínim necessari d'aplicació amb la finalitat de prevenir els riscos laborals i promoure la millora de les condicions de treball.
  
Salut laboral i drogodependències
  
El consum de drogues legals i il·legals implica problemes de salut amb repercussions individuals i col·lectives. L'inici o l'increment del consum de drogues (fonamentalment alcohol i tabac) al medi laboral està determinat, en molts casos, per condicions d'atur, de precarietat o de negatives condicions de treball. Per això es considera convenient incloure en aquest Conveni el pla integral següent amb els vessants preventiu, assistencial, de reinserció, participatiu, no sancionador, voluntari i planificat.
  
- Preventiu:
  
\* Es posaran en pràctica mesures educatives, informatives i formatives que motiven la reducció i l'ús inadequat de drogues i que promoguen hàbits saludables. Igualment, es potenciarà la modificació de factors de risc i la millora de les condicions de treball.
  
- Assistencial i voluntari
  
\* Es facilitarà tractament al personal treballador que ho sol·licite voluntàriament. Per a això, es realitzaran i s'aplicaran programes d'assistència específics pels servicis de prevenció.
  
- De reinserció
  
\*Ls'objectiu fonamental de tota acció és tornar la salut al subjecte i facilitar la reincorporació del treballador o de la treballadora al seu lloc de treball.
  
- No sancionador
  
\*Tot treballador o treballadora que s'aculla a un programa de tractament no podrà ser objecte de sanció o de comiat, i se li assegurarà la reincorporació immediata al seu lloc de treball.
  
- Participatiu
  
\* Tota iniciativa empresarial relacionada amb la salut laboral i/o amb la drogodependència serà consultada, amb caràcter previ, als representants del personal treballador o, si hi manca, al personal treballador mateix.
  
La Comissió Paritària del Conveni concretarà les mesures aquí exposades en el programa d'actuació que siga d'aplicació.
  
CAPÍTOL VI
  
Article 27. Jornada i horari de treball
  
1. La jornada tindrà caràcter anual de 1792 hores. La jornada màxima setmanal serà de 40 hores.
  
2. Els treballadors i treballadores tindran dret a un descans mínim setmanal de dos dies sense interrupció, amb un mínim d'un cap de setmana lliure(dissabte i diumenge) al mes, per la qual cosa es fixaran, a aquest efecte, de mutu acord entre l'empresa i els representants dels treballadors i treballadores, criteris de rotació entre els treballadors i treballadores d'un mateix servici.
  
3. Els treballadors i treballadores del Servici d'Ajuda a Domicili amb contracte a temps parcial realitzaran la seua jornada de forma continuada, llevat d0exprés pacte de les parts o servicis que per estar expressament determinats per l'administració, hagen de realitzar-se en jornada partida.
  
4. Els treballadors i treballadores que utilitzen pantalles d'ordinador amb exposicions de 2 o més hores continuades, i no pogueren realitzar xicotetes interrupcions o alternances amb unes altres tasques, disposaran d'una pausa de 15 minuts per cada 2 hores de treball en exposició.
  
5. Es considerarà com a temps de treball efectiu el descans de 30 minuts durant la jornada continuada, així com el temps proporcional en aquelles jornades continuades de sis o més hores.
  
6. Tindran totes elles la consideració de treball efectiu, tant les hores que es dediquen a l'assistència als usuaris, com les empleades en desplaçaments entre servicis i les que es destinen a reunions de coordinació i control.
  
7. No es podran realitzar mes de 9 hores de treball efectiu, llevat que hi haguera un mínim de dotze hores entre el final d'una jornada i el començament de la següent, i sempre de mutu acord entre l'empresa i els representants dels treballadors i treballadores.
  
8. A causa de la idiosincràsia del centre i de la seua missió de servici continuat les 24 hores del dia, les hores d'excés que hagen de realitzar-se sobre la jornada habitual depenent de la cobertura de les possibles vacants temporals i esporàdiques, tindran per si la consideració d'hores extres.
  
a) També tindran la consideració d'hores extraordinàries aquelles que, considerades en el seu conjunt diari, setmanal, mensual, o anual, excedisquen de la jornada pactada en aquest Conveni.
  
b) La realització de les citades hores extraordinàries serà voluntària per a situacions excepcionals, i es pactaran amb els representants dels treballadors i treballadores.
  
c) Aquestes hores, tant si es compensen de forma horària, com si han de pagar-se, tindran un recàrrec del 75% sobre el valor del salari / hora ordinària.
  
d) Formula del càlcul hora ordinària:
  
Salari bàsic (7 dies) + Plusos percebuts (7 dies) + Pagues extres (7 dies)
  
Hores setmanals
  
e) La remuneració s'efectuarà a raó de l'import unitari per a cada categoria a tant alçat fixat per aquest Conveni.
  
f) Les citades hores no podran, en tot cas, superar el límit màxim legal establit per l'ordenament jurídic.
  
8. Anualment, i en el primer mes de cada any, l'empresa elaborarà, amb l'acord previ del comité d'Empresa, dels delegats de Personal i de les seccions sindicals, un calendari en què s'establisquen els torns i horaris, una còpia del qual hauran de posar al tauler d'anuncis.
  
A més, trimestralment es realitzaran revisions del còmput d'hores, a fi d'intentar corregir els excessos que s'hagueren produït.
  
Article 28. Torn fix per raons especials
  
El personal treballador que tinga sota la seua custòdia un menor d'edat amb una minusvalidesa reconeguda per l'organisme competent, tindrà dret a la realització de torn fix al centre de treball en què realitze les seues funcions.
  
La concessió d'aquestos torns no podrà superar el 20% dels treballadors assignats a cada servici del centre, i s'establiran de mutu acord entre l'empresa i els representants del personal treballador.
  
Article 29. Vacances
  
1. El període de vacances anuals serà retribuït amb l'equivalent al salari bàsic i la resta de plusos que estiguera percebent.
  
2. La duració es fixa en un mes natural, que caldrà gaudir de forma continuada, en els mesos de juny, juliol, agost i setembre, llevat de pacte exprés a l'efecte entre l'empresa i els representants dels treballadors i treballadores, respectant-se sempre els següents criteris:
  
a) El règim de torns de vacances s'establirà pel sistema de rotació del personal en el període de vacances. El citat sistema serà anual i es realitzarà el primer any per acord; i si no n'hi haguera, mitjançant sorteig entre el personal treballador.
  
A l'efecte, es constituiran els corresponents torns de vacances amb una antelació, almenys, de quatre mesos al començament del període de vacances.
  
b) L'inici del període de vacances o de gaudi de les festes pagades no pot coincidir amb un dia de descans setmanal, de manera que en aquestos casos s'entendran iniciades les vacances l'endemà del descans setmanal.
  
No s'hi inclouran els festius que no siguen diumenge. Si la tornada de les vacances coincideix amb el dia lliure, aquest haurà de respectar-se, i reiniciar-se el treball l'endemà.
  
c) Una vegada iniciat el gaudi, si es produeix una situació de I.T., el citat període no s'interromp ni és commutable per nous períodes. Els treballadors i treballadores, en aquest cas, tindrà dret a les seues percepcions salarials a raó de la totalitat dels seus havers durant la duració de les vacances.
  
d) Les vacances han de gaudir-se durant l'any natural; no serà possible acumular-les a anys següents ni podran ser compensables econòmicament excepte els casos de liquidació per quitança. Per això, siga quina siga la causa, no gaudir-les durant l'any natural suposa perdre-les totes o la fracció pendent de gaudi.
  
e) En aquells casos que no s'haja completat l'any de treball efectiu, tindran dret a la part proporcional, i es computarà per mes sencer les fraccions inferiors a aquest període.
  
3. Si per necessitats del servici, amb acceptació de la persona afectada, amb la sol·licitud prèvia expressa del treballador o treballadora i el coneixement dels representants legals, algun treballador o treballadora gaudira les seues vacances fora del període establit, aquesta situació no afectarà la rotació del torn dels altres treballadors o treballadores que s'hi pogueren veure implicats.
  
CAPÍTOL VII
  
Article 30. Estructura retributiva
  
Les retribucions es pagaran mensualment, i seran rebudes pel personal com a màxim als cinc dies naturals a l'acabament del mes, amb l'única excepció de les percepcions de còmput superior al mes.
  
L'estructura retributiva d'aquest Conveni serà la següent:
  
a) Salari bàsic: es la part de la retribució del personal treballador fixada per unitat de temps i depenent del seu grup i categoria professional, amb independència de la remuneració que corresponga per lloc de treball específic o qualsevol altra circumstància i que apareixen en l'annex I d'aquest acord.
  
b) Gratificacions extraordinàries: es pagaran dues pagues extraordinàries, amb meritació semestral: la primera amb meritació de l'1 de gener al 30 de juny i pagament durant el mes de juny; la segona amb meritació de l'1 de juliol al 31 de desembre i pagament abans del dia 24 de desembre, equivalents a una mensualitat de salari bàsic.
  
Aquestes dues pagues seran proporcionals si la prestació del servici al venciment dels mesos indicats és inferior a sis mesos.
  
c) Plus de nocturnitat: s'estableix en la quantia que apareix en l'annex I, per nit treballada.
  
d) Plus de festius: s'estableix en la quantia que apareix en l'annex I, per festiu treballat.
  
e) Plus de diumenges i festius: els treballadors i treballadores del Servici d'Ajuda a Domicili que hagen de treballar en diumenge o festiu, rebran les retribucions dels citats dies incrementades en un 50%.
  
S'exceptuen d'aquest increment el personal treballador contractat exclusivament per a prestar servicis en aquestos dies, d'acord amb el que estableix la disposició transitòria segona.
  
f) Plus compensatori: s'estableix un complement denominat "Plus Compensatori", que es pagarà als treballadors i treballadores que realitzen tasques en diumenge en aquelles empreses que, a l'entrada en vigor d'aquest Conveni, estigueren pagant algun complement per aquesta circumstància. La quantia del mateix queda prevista en l'annex I d'aquest Conveni
  
g) Plus de major responsabilitat: quan algun treballador o treballadora exercisca tasques de coordinació dins del seu grup professional, se li retribuirà amb un plus del 5% del seu salari bàsic.
  
Article 31. Complement personal de garantia
  
El personal treballador que estiga rebent alguna quantitat com a CPG, no veuran disminuïts ni incrementats l'import d'aquestos per l'aplicació d'aquest Conveni.
  
Article 32. Retribucions en cas d'incapacitat temporal
  
S'estableix un salari de compensació la quantia del qual serà la necessària per a arribar al 100% en casos d'incapacitat temporal causada per accident laboral o malaltia professional.
  
Article 33. Despeses de desplaçaments
  
1.Quan a requeriment de l'empresa la realització del servici comporte la necessitat d'utilitzar mitjans de transport, les despeses de desplaçament de personal treballador, seran a càrrec de l'empresa de les següents formes:
  
a) Fent-se càrrec de l'import del transport en mitjans públics (autobús, taxi, etc.).
  
b) Facilitant el transport en vehicle de l'empresa
  
c) Pagant 25 pessetes per quilòmetre si el treballador es desplaça amb el seu propi vehicle
  
2. En el cas que en els desplaçaments realitzats en l'exercici de les funcions laborals dels treballadors i treballadores, aquestos hagueren de menjar o pernoctar fora del domicili del centre de treball, l'empresa pagarà les despeses avançant els diners necessaris per a això; el personal, posteriorment, haurà de justificar les despeses amb la presentació de les factures corresponents.
  
Article 34. Subvenció del permís de conduir
  
Es pagarà el 100% per a l'obtenció del permís de conduir sempre que siga l'empresa la que ho sol·licite al personal treballador o que estiga obligat per imperatius legals, així com les despeses derivades de la renovació dels permisos de conduir que siguen imprescindibles per a la seua labor professional.
  
Article 35. Bestretes salarials
  
Es concediran bestretes, per una sola vegada a l'any, que poden arribar fins a 40.000 pessetes, quantitat que caldrá tornar en dos mesos. Per a la concessió de bestretes superiors a la xifra indicada, amb la justificació prèvia de la necessitat, serà necessari l'acord entre l'empresa i el treballador o la treballadora, tant en la quantia com en el termini de devolució.
  
Article 36. Clàusula de desvinculació
  
Les empreses que acrediten que el compliment de les condicions econòmiques establides en aquest Conveni els portaria inevitablement al tancament definitiu de l'empresa, podran quedar exemptes de complir-les, si bé quedarien obligades a incrementar les retribucions dels seus treballadors i treballadores en el percentatge que la Comissió Paritària determine en cada cas.
  
A l'efecte de poder acollir-se a l'exempció establida en el punt anterior, serà necessari que les empreses ho sol·liciten, i que acrediten davant de la Comissió Paritària, de forma fefaent, en el termini de tres mesos des de la publicació del Conveni, que l'aplicació de les condicions econòmiques establides els abocaria al tancament definitiu de la seua activitat.
  
Només en el cas que la Comissió Paritària estimara que el compliment de citades condicions econòmiques seria la causa directa del tancament de l'empresa, podran aquestes deixar d'aplicar-les.
  
A partir de la sol·licitud de desvinculació per part de les empreses afectades, s'estableix un període màxim de tres mesos per a la resolució.
  
A l'efecte de constatar la impossibilitat d'aplicar les condicions econòmiques establides en el aquest Conveni, les empreses hauran d'aportar a la Comissió Paritària, tota la documentació que siga requerida per aquesta per a conéixer-ne la situació econòmica real.
  
En el cas de no aportar la documentació requerida, la Comissió Paritària no autoritzarà les empreses sol·licitants a quedar exemptes del compliment de les condicions econòmiques pactades en el aquest Conveni.
  
La Comissió Paritària prendrà els seus acords, pel que fa a allò regulat en aquesta disposició, per unanimitat i tindrà la facultat, si ho creu necessari, de demanar informes pericials a l'efecte de prendre la decisió que procedisca.
  
Els membres de la Comissió Paritària fixaran la duració de l'aplicació d'aquesta clàusula de desvinculació a les empreses que n'hagen sol·licitat l'aplicació.
  
Els membres de la Comissió Paritària demanaran informació de la marxa de l'aplicació d'aquesta clàusula durant el període de vigència d'aquest Conveni.
  
Article 37. Dies festius
  
Els dies festius del Calendari Laboral Oficial, així com els que es regulen o puguen regular-se per normativa ministerial, autonòmica, municipal o conveni, quan el treballador o la treballadora els treballe, a més del gaudi del dia de descans en una altra data, seran compensats amb la quantia econòmica reflectida en l'article 30, apartat d) d'aquest Conveni, i amb dues hores de descans per a gaudir de mutu acord entre l'empresa i el personal treballador.
  
De la compensació econòmica i del descans de dues hores n'estan exempts el personal treballador del Servici d'Ajuda a Domicili que tenen regulada la seua percepció en l'article 30 apartat e).
  
Article 38. Rebuts salarials
  
És ineludible que s'estenguen els rebuts de salaris justificatius; de la mateixa manera es fa patent l'obligatorietat per part del citat treballador de signar-los i arreplegar-los.
  
La signatura dels treballadors i les treballadores només suposarà l'acreditació de la recepció de les quantitats assenyalades, sense tenir efectes alliberadors.
  
Els citats rebuts, correctament autoritzats, hauran de contenir perfectament desglossats i especificats tots els conceptes salarials, les hores realitzades, les retencions, les cotitzacions, les tributacions i les seues bases de càlcul.
  
Per a fer efectius els citats pagaments, s'usarà qualsevol dels sistemes legalment autoritzats, a parer i arbitri de l'empresa (xecs, transferències, en metàl·lic, etc.).
  
CAPÍTOL VIII
  
Article 39. Llicències retribuïdes
  
1. Els treballadors i les treballadores, amb l'avís i la justificació previs, excepte en cas d'urgència justificada, podran absentar-se del treball amb dret a remuneració, per algun dels motius i pel temps següent:
  
A) Quinze dies naturals en cas de matrimoni o decisió formal adoptada per la parella per a viure en comú. No es podrà reincidir en el gaudi del permís per aquest concepte fins passats cinc anys en l'empadronament comú, i no poden ser absorbits pel període de vacances en cas de coincidència.
  
B) Tres dies naturals en els casos de naixement o adopció de fill, malaltia greu o mort de parents fins al segon grau de consanguinitat o afinitat. En el cas que el treballador o la treballadora necessite fer un desplaçament a l'efecte, o per causa realment justificada, el termini s'ampliarà a cinc dies.
  
Podran ampliar-se aquestos dies descomptant-los de les vacances, amb la sol·licitud prèvia del treballador o la treballadora.
  
C) Un dia per trasllat del domicili habitual.
  
D) Pel temps indispensable, per al compliment d'un deure inexcusable de caràcter públic i personal.
  
Als efectes del Conveni, es consideren deures inexcusables de caràcter públic i personal, entre altres, els següents:
  
1. Expedició i renovació del DNI, permís de conduir, passaport i certificats, i registres d'organismes oficials, etc.
  
2. Citacions de jutjat, comissaries, governs civils o militars, revista militar, revista d'armes i els derivats d'una consulta electoral.
  
3. Exercici de càrrec públic de representació. Quan el compliment del deure referit supose la impossibilitat de prestació del treball degut en més del 20% de les hores laborals en un període de tres mesos, podrà l'empresa passar al treballador o la treballadora afectat a la situació d'excedència regulada en l'article 44 d'aquest Conveni.
  
4. El temps imprescindible per a assistir a consulta mèdica el treballador o la treballadora, o els seus fills menors d'edat, sempre que siga en el sistema públic sanitari o a centres concertats amb aquest.
  
E) Als permisos necessaris per a concórrer a exàmens quan curse amb regularitat estudis per a la consecució de títols oficials acadèmics o professionals, tenint en compte que d'aquestos permisos únicament seran retribuïts els corresponents a exàmens eliminatoris. Els treballadors i les treballadores gaudiran d'aquest permís el dia natural que tinga l'examen, si presta els seus servicis en jornada diürna. Si el treballador o treballadora tinguera torn nocturn, el permís el gaudirà la nit anterior a l'examen.
  
F) El dia de la cerimònia de matrimoni de familiars fins al tercer grau de consanguinitat o afinitat.
  
2.Les treballadores embarassades tindran dret a absentar-se del treball, amb dret a remuneració, per a la realització d'exàmens prenatals i tècniques de preparació al part, amb l'avís previ a l'empresa i justificació de la necessitat de realitzar-los dins de la jornada de treball.
  
3.Totes les llicències i permisos que siguen de dies complets comprendran el total de la jornada laboral siga qual siga aquesta.
  
4.Quan es necessite llicència i/o permís de qualsevol tipus, i s'estiga treballant en període nocturn, podrà el personal optar a la nit anterior o posterior.
  
5.Els treballadors i les treballadores afectats per aquest Conveni gaudiran d'un dia de lliure disposició, que no serà acumulable als festius o vacances, i que haurà de ser comunicat amb 10 dies d'antelació a l'empresa, excepte casos d'urgent necessitat.
  
Només se substituirà en aquells dies d'assumptes propis dels treballadors pertanyents a servicis col·lectius que suposen sobrepassar els limites establits com a mínims en els plecs de gestió corresponent.
  
Article 40. Llicències no retribuïdes
  
1. Qui per raons de guarda legal tinga a càrrec seu directe algun menor de huit anys o a un disminuït físic o psíquic que no exercisca una altra activitat retribuïda, tindrà dret a una reducció de jornada de treball amb la disminució proporcional del salari entre, almenys, un terç i un màxim de la meitat de la duració d'aquella.
  
2. Llicència per assumptes propis: fins a 3 mesos a l'any, que no coincidiran amb els mesos de juliol, agost i setembre, sol·licitada amb una antelació de 20 dies, excepte casos d'urgent necessitat. Aquest permís suposa la suspensió temporal del contracte de treball pel temps que dure aquell.
  
3. El temps imprescindible per a l'assistència a l'enterrament de familiars de tercer i quart grau de consanguinitat o afinitat, que podrà ampliar-se per un màxim de tres dies quan per a això haja de desplaçar-se el treballador o treballadora, fora de l'àmbit de la seua província de residència.
  
En cas d'abandó, separació o divorci, el treballador o la treballadora tindrà dret a una llicència que podrà arribar fins a 15 dies naturals.
  
Article 41. Pauses i reducció de jornada per lactància
  
El treballador o la treballadora tindrà dret a una pausa d'una hora en el seu treball que podrà dividir en dues fraccions de mitja hora quan la destinen a la lactància del seu fill menor de nou mesos. Es podrà substituir la pausa o interrupció de la jornada per una reducció de la jornada normal d'una hora que, a la seua opció, la podrà aplicar al principi o a l'acabament de la jornada.
  
La citada pausa o reducció serà retribuïda; en el cas de lactància artificial pot ser sol·licitada per qualsevol dels cònjuges, si bé l'opció només pot ser exercida per un d'ells en el cas que aquestos dos treballen en la mateixa empresa.
  
Article 42. Interrupció voluntària de l'embaràs
  
En els supòsits previstos per la Llei, la treballadora tindrà dret a tres dies de llicència retribuïda. El treballador el cònjuge o equivalent del qual realitze la citada interrupció, disposarà d'un dia.
  
Article 43. Excedència voluntària
  
Els treballadors i les treballadores que acrediten almenys un any d'antiguitat en l'empresa podran sol·licitar una excedència voluntària per un període no inferior a un any ni superior a cinc.
  
L'excedència s'entendrà concedida sense dret a cap retribució i el citat període no computarà a efectes d'antiguitat.
  
La citada excedència se sol·licitarà sempre per escrit amb una antelació mínima de 30 dies respecte de la data que s'inicie, llevat de causes demostrables d'urgent necessitat. Caldrà rebre contestació escrita per part de l'empresa en el termini de cinc dies.
  
Si durant la situació d'excedència la seua vacant haguera sigut coberta per un suplent, aquest cessarà en el seu treball i considerarà finalitzada la seua relació laboral en el moment de la reincorporació del titular.
  
El treballador o la treballadora acollida a una excedència voluntària no podrà optar a una nova fins que transcórrega un any de treball efectiu després d'exhaurida l'anterior.
  
Article 44. Excedència forçosa
  
L'excedència forçosa donarà dret a la conservació del lloc de treball i al còmput de l'antiguitat.
  
Es concedirà per:
  
a) La designació o l'elecció d'un càrrec públic.
  
b) El treballador o treballadora que haja d'incorporar-se a files pel compliment del servici militar o prestació civil substitutòria, ja siga voluntari(sense reenganxament), ja per incorporació obligatòria, es considerarà en situació d'excedència forçosa per tot el temps que dure el servici.
  
El període d'excedència serà sense dret a retribució, encara que sí computarà a efectes d'antiguitat.
  
Article 45. Excedència forçosa per a l'exercici de funcions sindicals
  
El treballador o la treballadora que siga elegit per a un càrrec sindical, d'àmbit local o superior, podran sol·licitar una excedència forçosa especial per tot el temps que dure el seu nomenament, amb reincorporació automàtica al seu lloc de treball una vegada finalitzada aquella.
  
Article 46. Excedències especials
  
A) Per maternitat: el treballador o la treballadora, en el moment del naixement de cada fill o en el moment de l'adopció legal, tindrà dret a una excedència especial que tindrà una duració màxima de cinc anys; serà fins a huit en cas de fills que siguen disminuïts físics o psíquics i començarà:
  
a) En la treballadora, a partir que finalitze el descans obligatori per maternitat o en el moment en què s'efectue l'adopció.
  
b) En el treballador, a partir de la data de naixement, o en el moment en què s'efectue l'adopció.
  
El naixement o l'adopció de nous fills generarà el dret a futures i successives excedències, que en tot cas donaran fi a l'anterior.
  
L'excedència s'entén assimilada a excedència forçosa amb dret al reingrés automàtic una vegada transcorreguda aquella; no serà retribuïda, tot i que es computarà el primer any a efectes d'antiguitat, seguint la normativa indicada per al seu reingrés.
  
Aquesta opció només pot exercitar-se per un dels pares o progenitors en el cas que els dos treballen en la mateixa empresa.
  
B) Per atenció de familiars: es concediran d'acord amb la legislació vigent, especialment la Llei 39/99 de Conciliació de la Vida Laboral i Familiar.
  
Article 47. Reincorporació per fi d'excedència
  
Com a norma comuna a totes les situacions d'excedència previstes, si el treballador o treballadora desitja reincorporar-se a l'empresa després que s'acabe el període objecte de l'excedència, podrà fer-ho en el termini de 30 dies abans que finalitze el citat període (a excepció d'excedència per servici militar o semblant, la reincorporació del qual es podrà demanar en el termini de 30 dies a partir de la data en què finalitze aquella), mitjançant un preavís per escrit amb almenys set dies d'antelació a la data en què sol·licite incorporar-se.
  
En cas contrari, s'entendrà de forma expressa que renuncia al seu dret,i causarà baixa definitiva en l'empresa.
  
Si durant el temps d'excedència la vacant haguera sigut coberta per un suplent, aquest cessarà en el seu lloc i donarà per finalitzada la seua relació laboral en el moment de la reincorporació del titular.
  
Article 48. Roba de treball
  
Les empreses estan obligades a facilitar dos uniformes complets depenent del lloc de treball (pijama, còfia, bata, davantal, calçat, etc.) a l'any a tots els treballadors i treballadores.
  
Aquestos estan obligats a usar, durant la realització del seu treball, la roba facilitada per l'empresa. a tenir-ne cura i a tornar-la quan acabe la relació laboral.
  
Article 49. Assetjament sexual
  
De conformitat amb la Recomanació i el Codi de Conducta relatiu a la protecció de la dignitat de la Dona i l'Home en el Treball, de 27/11/91, núm.. 92/131 CEE, l'empresa es compromet, d'acord amb els sindicats, a actuar davant de l'assetjament sexual, tant en l'àmbit preventiu com sancionador, a publicar una declaració sobre aquest tipus de comportaments al centre de treball, i a sancionar-los coma falta molt greu, amb l'establiment d'un procediment per a la presentació de queixes que garantisca la immunitat de la víctima i la informació dels drets de les treballadores i dels treballadors.
  
Article 50. Assegurances
  
L'empresa contractarà una assegurança complementari per a cobrir les contingències per accident laboral o malaltia professional en les següents quanties:
  
1. Assegurança cobertura per mort:
  
Accident, mínim de 1.000.000 de Pta.
  
2. Invalidesa permanent:
  
Accident mínim 2.000.000 de Pta.
  
La falta de contractació d'aquestes assegurances implica l'assumpció per l'empresa de la cobertura dels riscos citats així com de les quantitats que s'especifiquen.
  
Article 51. Drets sindicals
  
Els comités d'Empresa, els delegats de Personal i les seccions sindicals, tindran, entre altres, els següents drets i funcions:
  
a) Ser informat, prèviament i per escrit, de totes les sancions imposades al seu centre de treball per faltes lleus, greus i molt greus.
  
b) Conéixer, trimestralment almenys, les estadístiques sobre l'índex d'absentisme i les seues causes, els accidents de treball i les malalties professionals i les seues conseqüències, els índexs de sinistres, els estudis periòdics o especials del medi ambient laboral i els mecanismes de prevenció que s'utilitzen.
  
c) Vigilar el compliment de les normes vigents en matèria laboral, de Seguretat Social, ocupació, i també la resta dels pactes, condicions i usos en vigor de l'empresa; formular, si és necessari, les accions legals pertinents davant de l'empresa i els organismes o tribunals competents.
  
d) Vigilar i controlar les condicions de Seguretat i Salut Laboral en l'exercici del treball en l'empresa, amb les particularitats que preveu en aquest sentit l'article 19 de l'Estatut dels Treballadors i allò que preveu aquest Conveni.
  
e) Els Sindicats amb representació poden acumular les hores disponibles per cada membres del comité d'Empresa, delegats de Personal i delegats sindicals en un o diversos components, indistintament, sense sobrepassar el màxim total, i poden quedar rellevats del treball sense perjudici del seu salari i complements inherents al seu lloc i horari que exercia, amb l'única obligació de comunicar-ho a l'empresa almenys amb 48 hores d'antelació.
  
f) Els treballadors i treballadores que siguen designats per a la negociació del Conveni disposaran durant el període de temps que duren citades negociacions, dels permisos retribuïts que siguen necessaris.
  
Per a la utilització d'aquest dret avisaran amb una antelació de 48 hores el seu cap immediat superior. Aquestes hores seran amb independència de les que pogueren tenir assignades com a representants sindicals.
  
g) Es disposarà, en tots els centres de treball, de taulers d'anuncis sindicals, de dimensions suficients i col·locats en lloc visible, un per a la informació del comité d'Empresa i/o delegats de Personal i un altre per a cada una de les seccions sindicals.
  
La instal·lació serà portada a terme per l'empresa, d'acord amb els representants dels treballadors i treballadores. Serà responsabilitat dels representants sindicals la col·locació als taulers d'anuncis d'aquells avisos i comunicacions que calga efectuar i es creguen pertinents.
  
h) A fi de no causar cap perjudici als treballadors i treballadores i al servici, l'empresa està obligada a substituir el personal que per motiu de la seua representació sindical haja d'absentar-se del seu lloc de treball habitual, quan això puga suposar una sobrecàrrega de tasques en la resta de personal.
  
Garanties dels representants del personal
  
A més de les garanties previstes en els apartats a), b), c) i d) de l'article 63 de l'Estatut dels Treballadors, els representants dels treballadors i treballadores disposaran d'un crèdit d'hores mensuals retribuïdes d'acord amb la següent escala:
  
De 0 a 50 treballadors, 16 hores
  
De 51 a 100 treballadors, 17 hores
  
De 101 a 250 treballadors, 22 hores
  
De 251 a 500 treballadors, 30 hores
  
De 501 a 750 treballadors, 35 hores
  
De 751 en avant, 40 hores
  
L'empresa facilitarà als comités d'Empresa, als delegats de Personal i a les seccions sindicals els locals i mitjans materials que es consideren necessaris per al correcte compliment de les seues funcions.
  
Seccions sindicals
  
Les empreses respectaren els drets de tots els treballadors i treballadores a sindicar-se lliurement; permetran que els treballadors i treballadores afiliats a un sindicat puguen celebrar reunions, arreplegar quotes i distribuir informació sindical fora de les hores de treball sense pertorbar l'activitat normal.
  
La relació laboral de qualsevol treballador o treballadora no serà condicionada pel fet d'estar o no afiliat o afiliada a algun sindicat, ni a causa del realització de la seua activitat sindical.
  
Els sindicats o les confederacions podran establir seccions sindicals als centres de treball o agrupacions provincials entenent-se que tenen aquesta consideració els que figuren com a això en els processos electorals.
  
La representació de la secció sindical serà exercida pels delegats sindicals.
  
Les seccions sindicals tindran dret, almenys, a un delegat sindical a partir del 10% dels vots obtinguts en les eleccions sindicals, o mitjançant la demostració de posseir el 10% dels treballadors i treballadores afiliats sobre el total de la plantilla del centre, tot això d'acord amb el següent barem:
  
De 25 a 100 treballadors, 1 delegat sindical
  
De 101 a 200 treballadors, 2 delegats sindicals
  
Aquestos delegats sindicals gaudiren dels mateixos drets i garanties que els comités d'Empresa o delegats de Personal, amb excepció del crèdit horari.
  
En les empreses de més de 200 treballadors i treballadores s'hi podran constituir seccions sindicals que tindran un delegat sindical; aquest gaudirà dels mateixos drets i garanties que els comités d'Empresa o delegats de Personal i disposarà d'un crèdit horari mensual per a l'exercici de les seues funcions de 22 hores.
  
La funció dels delegats sindicals serà la de defendre els interessos del sindicat o la confederació a què representa i dels seus afiliats al centre de treball, i servir d'instrument de comunicació entre el seu sindicat o confederació i l'empresa, d'acord amb les funcions previstes en la Llei 11/1985, de Llibertat Sindical. A requeriment del sindicat, l'empresa descomptarà en la nòmina mensual dels treballadors i les treballadores l'import de la quota sindical corresponent, amb l'autorització prèvia del treballador o de la treballadora afiliat.
  
Les empreses i les organitzacions sindicals més representatives podran acordar sistemes que permeten la realització de les tasques sindicals en favor d'un determinat nombre de treballadors i treballadores que pertanguen a alguna de les organitzacions citades.
  
Assemblees
  
Els delegats de Personal, comités d'Empresa, seccions sindicals, o el 20% del total de la plantilla en aquells centres de treball de més de 50 treballadors i treballadores, i el 30% en els de menys de 50 treballadors i treballadores, podran convocar reunions amb un mínim d'antelació de 24 hores, amb la comunicació prèvia a l'empresa.
  
Podran realitzar assemblees denominades urgents, quan així ho consideren els comités d'Empresa, els delegats de personal o les seccions sindicals, per divergències greus en negociacions col·lectives o a la vista de qualsevol esdeveniment important que afecte la totalitat del personal treballador, amb avís de dues hores d'antelació.
  
CAPÍTOL IX
  
Els treballadors i les treballadores podran ser sancionats per les empreses en virtut d'incompliments laborals, d'acord amb la graduació de faltes i sancions següents:
  
a) Faltes lleus
  
1. El retard i la negligència en el compliment de les seues funcions, així com la indeguda utilització dels locals, materials o documents de l'empresa, llevat que per la seua manifesta gravetat puga ser considerada com a falta greu.
  
2. La falta de comunicació amb la deguda antelació de la falta d'assistència al treball per causa justificada, llevat que es prove impossibilitat de fer-ho.
  
3. Les faltes repetides de puntualitat sense causa justificada de tres a cinc al mes.
  
b) Faltes greus
  
1. La falta de disciplina en el treball.
  
2. La falta d'assistència al lloc de treball sense causa justificada.
  
3. Les faltes repetides de puntualitat sense causa justificada durant mes de cinc dies i menys de deu al mes.
  
4. L'abandó del lloc de treball sense causa justificada.
  
5. La reincidència en la comissió de fins a tres faltes lleus encara que siga de diferent naturalesa dins d'un mateix trimestre, sempre que es produïsca sanció per aquest motiu.
  
c) Faltes molt greus
  
1. Donar a conéixer el procés patològic i la intimitat de l'usuari.
  
2. El frau, la deslleialtat i l'abús de confiança en les gestions encomanades i qualsevol conducta constitutiva de delicte dolós.
  
3. La falta d'assistència al treball no justificada durant més de tres dies al mes.
  
4. Les faltes reiterades de puntualitat no justificades durant mes de 10 dies al mes, o durant mes de 30 dies en el trimestre.
  
5. Els mals tractes de paraula o obra, i l'abús d'autoritat als treballadors i a les treballadores i als usuaris.
  
6. L'obtenció de beneficis econòmics o en espècie dels usuaris del centre.
  
7. Apropiar-se d'objectes, documents, material, etc. dels usuaris, del centre o del personal.
  
8. La negligència en l'administració de la medicació.
  
9. L'assetjament sexual.
  
10. La competència deslleial, en el sentit de promoure, induir o suggerir a familiars el canvi de residència, i també la derivació d'usuaris al domicili propi personal o de particulars, i també fer públiques les dades personals i/o els telèfons dels usuaris o dels familiars a persones alienes a la residència o personal autoritzat en el Servici d'Ajuda a Domicili.
  
11. L'obstaculització a l'exercici de les llibertats públiques i dels drets sindicals.
  
Sancions
  
Les sancions que podran imposar-se depenent de la qualificació de les faltes seran les següents:
  
Per faltes lleus:
  
- amonestació per escrit
  
- suspensió d'ocupació i sou fins a tres dies
  
- descompte proporcional de les retribucions corresponents al temps real deixat de treballar per faltes d'assistència o puntualitat no justificades.
  
Per faltes greus:
  
- suspensió d'ocupació i sou de quatre dies a un mes
  
- descompte proporcional de les retribucions corresponents al temps real deixat de treballar per faltes d'assistència o puntualitat no justificades.
  
Per faltes molt greus:
  
- suspensió d'ocupació i sou d'un a tres mesos
  
- acomiadament
  
Article 53. Tramitació i prescripció
  
Les sancions es comunicaran motivadament i per escrit a l'interessat perquè en prenga coneixement i tinga efectes; es notificarà al comité d'Empresa o als delegats de Personal i a la secció sindical a la qual pertanga l'afectat.
  
Per a la imposició de sancions per falta molt greu serà preceptiva la instrucció d'expedient sumari. Aquest expedient s'incoarà amb el coneixement previ de la infracció, i se'n remetrà a l'interessat plec de càrrecs amb exposició succinta dels fets suposadament constitutius de falta.
  
D'aquest expedient es donarà trasllat al comité d'Empresa o als delegats de Personal i a la secció sindical a la qual pertanga l'afectat, perquè per ambdues parts, i en el termini de cinc dies, puguen manifestar a l'empresa el que consideren convenient en nom a l'esclariment dels fets.
  
Transcorregut el citat termini, i encara que el comité, els delegats, la secció sindical, el treballador o treballadora, o tots dos, no hagen fet ús del dret que se li concedeix a formular al·legacions, es procedirà a imposar al treballador o treballadora la sanció que es crega oportuna, d'acord amb la gravetat de la falta i allò que s'ha estipulat en aquest Conveni.
  
És absolutament indispensable la tramitació d'expedient contradictori per a la imposició de sancions, siga quina siga la seua gravetat, quan es tracte de membres del comité d'Empresa, dels delegats de Personal o de membres amb càrrecs de responsabilitat de les seccions sindicals, tant si es troben en actiu dels seus càrrecs sindicals com si, fins i tot es troben en el període reglamentari de garanties.
  
Les faltes lleus prescriuran als 10 dies; les greus als 20, i les molt greus als 60, a partir de la data en la qual se'n tinga coneixement, i en tot cas als sis mesos d'haver-se comés.
  
Article 54. Infraccions de l'empresa
  
Són infraccions laborals de l'empresa les accions o les omissions contràries a les disposicions legals en matèria de treball, al Conveni Col·lectiu i la resta de normes d'aplicació.
  
Se sancionarà l'obstaculització a l'exercici de les llibertats públiques i dels drets sindicals i es tramitaran d'acord amb la normativa vigent.
  
Disposicions transitòries
  
Primera
  
Les empreses que gestionen centres de Dia que a l'entrada en vigor del Conveni no l'estiguen aplicant als treballadors i treballadores, començaran a aplicar-lo des de la data en què finalitze l'actual contracte amb l'administració i tinguen la nova adjudicació de la gestió dels citats centres.
  
Segona
  
A mesura que vagen produint-se les noves adjudicacions del Servici d'Ajuda a Domicili a partir de la firma d'aquest Conveni, les empreses estaran obligades a abonar el Plus de Diumenges i Festius a tots els treballadors i treballadores que presten els seus servicis en els citats dies.
  
Tercera
  
Es faculta la Comissió Paritària perquè estudie les funcions i condicions salarials de la categoria "Terapeuta ocupacional", a fi d'introduir-la en aquest Conveni durant el primer trimestre de l'any 2001.
  
Disposició addicional
  
En els casos en què en el moment de l'entrada en vigor d'aquest Conveni hi haja algun treballador o treballadora contractat com a coordinador d'Ajuda a Domicili i no estiga en possessió de la Diplomatura de Treball Social, se li aplicarà el salari que apareix en les taules (annex I) per a aquella categoria.
  
En els casos en què al treballador o la treballadora contractat com a coordinador d'Ajuda a Domicili estiga en possessió de la Diplomatura de Treball Social, se li aplicarà el sou que per al treballador social s'estableixen en les taules.
  
Serà obligatori, a partir de l'entrada en vigor d'aquest Conveni, que els treballadors o les treballadores contractats per a cobrir el lloc de coordinador d'Ajuda a Domicili estiguen en possessió de la Diplomatura de Treball Social
  
DEFINICIÓ DE CATEGORIES
  
ÀREA SOCIAL I SANITÀRIA
  
Està formada per:
  
- coordinador/a de l'equip social i sanitari
  
- metge/essa
  
- psicòleg o psicòloga
  
- coordinador/a d'Infermeria
  
- diplomats/des d'Infermeria
  
- auxiliars d'Infermeria
  
- fisioterapeuta
  
- treballador/a social
  
- TASOC
  
- puericultor/a
  
- educador/a
  
- monitor/a
  
- coordinador/a del SAD
  
- ajudant/a de coordinació del SAD
  
- auxiliar d'Ajuda a Domicili
  
1. L'objectiu de l'Àrea seria restablir la salut de l'usuari en cas necessari i la prestació d'una assistència integral i continuada als que no puguen satisfer les seues necessitats per uns altres mitjans.
  
2. Són funcions de l'àrea social i sanitària:
  
a) Realitzar activitats adreçades a la detecció precoç de certes patologies amb mitjans propis o complementant-se amb servicis de suport, amb especialitats o amb l'hospitalització.
  
b) Realitzar els programes de seguiment i les cures de salut en usuaris crònics, en usuaris amb patologia invalidant i programes de prevenció de patologia secundària; valorar els graus de dependència dels usuaris i anotar-ho en l'informe de l'àrea.
  
c) Desenvolupar programes d'atenció personal i familiar a l'usuari d'evolució fatal.
  
d) Educar els usuaris en matèria de salut.
  
e) Realitzar una recollida de dades epidemiològiques i exàmens de salut que es definisquen, i realitzar la recollida de dades sobre la situació sociofamiliar dels usuaris.
  
f) L'equip de salut ha de definir els objectius concrets referents a la promoció de la salut, prevenció de la malaltia i assistència en la malaltia, així com la seua integració social, segons les dades que obté.
  
g) Ha d'avaluar el compliment dels objectius plantejats i introduir els canvis necessaris en el pla d'equip per a l'optimació del treball de l'àrea.
  
h) Participar en la formació del personal sanitari, en l'actualització de coneixements i en la investigació.
  
i) Coordinació amb els servicis socials i sanitaris; col·laboració amb l'equip d'Atenció Primària de la zona.
  
j) En general, totes les actuacions siguen necessàries que per al desenvolupament dels objectius definits per l'Àrea.
  
Coordinador/a de l'equip social i sanitari:
  
Funcions:
  
1. Canal d'informació amb la direcció i de coordinació de l'àrea amb aquesta.
  
2. Garantir el desenvolupament de les activitats de l'Àrea.
  
3. Garantir l'elaboració anual d'objectius de l'Àrea.
  
4. Garantir l'elaboració i la remissió de dades i documents de caràcter organitzatiu, epidemiològic, de gestió i avaluació, tant en indicadors de procés com de resultats que li siguen requerits
  
5. Garantir l'elaboració i la remissió de la memòria anual de l'Àrea.
  
6. Garantir la participació de tots els membres de l'Àrea en el procés de presa de decisions.
  
7. El coordinador de l'àrea serà nomenat pel procediment de lliure designació, efectuat entre el personal que hi preste els seus servicis.
  
8. Garantir i estimular la realització de totes les funcions i activitats pròpies de l'Àrea tot assegurant una atenció integral a l'usuari; garantir la participació comunitària, la formació i la investigació així com l'estudi i vigilància dels problemes de salut prioritaris
  
Metge/essa:
  
S'ocupa del seguiment, assistència, control i prevenció de la salut dels usuaris.
  
Funcions:
  
1. Posar pautes, analitzar i avaluar totes les tasques relacionades amb el tractament, l'assistència, el control i la prevenció de la salut dels usuaris, i anotar la citada activitat en la història de salut i la resta de registres.
  
2. Participar en les activitats de promoció i protecció de la salut i prevenció de la malaltia que plantege l'Àrea.
  
3. Participar en l'elaboració i execució de protocols i programes de salut, així com en totes les tasques comunes de l'Àrea.
  
4. Elaborar les directrius de les dietes per a usuaris.
  
5. Emplenar els documents oficials que es deriven de la seua actuació i aquells que siguen requerits, així com registrar i avaluar les activitats realitzades (Història de Salut).
  
6. Participar en l'establiment de la dotació de material a fi que s'adeqüe a les necessitats de l'assistència.
  
7. Informar l'especialista de les patologies/quadre i del tractament que segueix en un usuari per al que se sol·licita una interconsulta, i quan l'usuari siga enviat a portes d'urgències de l'hospital de zona.
  
8. Seguiment de l'evolució de l'usuari quan estiga ingressat en un centre hospitalari amb l'establiment de relació amb el metge que està encarregat d'ell.
  
9. Establir relació amb el centre de salut per al control i seguiment de la patologia que poden presentar els usuaris.
  
10. Elaborar amb l'especialista i el fisioterapeuta el programa de rehabilitació dels usuaris davant de problemes de fractures, artrosi, etc.
  
11. Orientar i informar la família sobre l'evolució de la salut de l'usuari.
  
12. Comunicar al seu immediat superior les incidències o les anomalies observades en el desenvolupament de les seues funcions.
  
13. Aquelles altres que corresponguen com a membres de l'Àrea Social i Sanitària i que tinguen relació amb la seua professió.
  
Psicòleg/òloga:
  
Funcions:
  
1. Participar en les reunions periòdiques amb l'equip multidisciplinar de cada centre.
  
2. Afavorir la integració i la motivació dels residents/usuaris al servici i/o a la residència.
  
3. Mitjançar entre els usuaris i la resta del personal.
  
4. Prevenir possibles trastorns psicològics mitjançant el desenvolupament de labor educacional en el seu àmbit funcional.
  
5. Diagnosticar i intervenir possibles trastorns i/o patologies, tant crònics com temporals.
  
6. Realitzar reunions periòdiques amb els treballadors i treballadores, per a disminuir el possible estrés laboral, així com per a formar-los i dotar-los de recursos per a la realització de les seues funcions.
  
7. Orientar i informar la família sobre l'evolució de la salut de l'usuari.
  
8 Realització del suport psicològic en diferents àmbits (psicologia clínica, social i/o comunitària).
  
9. Coordinació dels treballadors i les treballadores de suport que tinguen relació amb qualsevol àmbit d'actuació del psicòleg o psicòloga; el terapeuta serà de referència en activitats de grup.
  
10. Elaborar els informes pertinents, propis de la seua activitat.
  
11. Derivació de casos a uns altres professionals, si així es requereix.
  
12. Coordinació amb els distints servicis especialitzats.
  
13. Elaborar conjuntament amb l'àrea de treball, el disseny d'intervenció i les estratègies d'actuació.
  
14. Aconsellar a la direcció sobre les millores que calga realitzar, adquisició del material i equipament relacionats amb aquest servici i en tots aquells aspectes que contribuïsquen a millorar la qualitat de vida dels usuaris.
  
15. Comunicar al seu immediat superior la incidències o les anomalies observades en el realització de les seues funcions.
  
16. En general, totes aquelles activitats no especificades anteriorment, d'acord amb la seua titulació i/o professió i que tinguen relació amb l'anterior.
  
Coordinador/a d'Infermeria:
  
Diplomat d'Infermeria que exercirà la responsabilitat de la supervisió de tot el treball d'infermeria.
  
Funcions:
  
1. Exercir la responsabilitat de l'organització diària del treball dels professionals al seu càrrec.
  
2. Mantenir relacions i contactes operatius amb l'equip d'atenció primària i especialitzada.
  
3. Mantenir relacions i contactes amb farmàcies i proveïdors de material sanitari; proposar les comandes que crega necessaris.
  
4. Coordinar i atendre totes les activitats encaminades a cobrir les necessitats dels usuaris en l'aspecte sanitari.
  
5. Coordinar i supervisar els plans de cures d'infermeria amb els objectius de l'Àrea.
  
6. Comunicar al seu immediat superior la incidències o les anomalies observades en la realització de les seues funcions.
  
7. Aquelles altres que li corresponguen com a membre de l'Àrea Social i Sanitària i que tinguen relació amb les seues funcions professionals (docent, administrativa i investigadora).
  
Diplomat en Infermeria
  
Són els responsables de la promoció de la salut, la prevenció de la malaltia i cures de la salut dels residents, mitjançant el desenvolupament de les funcions que són pròpies de la seua professió.
  
Funcions:
  
1. Aplicar el Pla de Cures d'Infermeria de forma metodòlogica en aquells usuaris que ho requerisquen, en les diferents modalitats d'atenció, de forma coordinada amb la resta de membres de l'Àrea i registrant convenientment la citada activitat amb la valoració dels dèficits en les activitats de vida i la planificació, la realització i l'avaluació de les cures d'infermeria adequades.
  
2. Aplicar els tractaments (control, preparació i repartiment) que es deriven de l'atenció mèdica i informar l'usuari o la seua família sobre l'administració correcta d'aquells, en cas necessari.
  
3. Realitzar les activitats d'educació per a la salut, detecció de riscos, obertura d'històries; així com el seguiment dels usuaris, petició de proves complementàries i realització de controls de salut periòdics segons els protocols i programes establits.
  
4. Supervisar el proveïment, el bon estat i la conservació del material del centre.
  
5. Atendre l'usuari enllitat per malaltia, efectuar els canvis de postura prescrits, controlar el servici de menjars als malalts i subministrar directament a aquells usuaris que la citada alimentació requerisca instrumentalització (sonda nasogàstrica, sonda gàstrica, etc.).
  
6. Indicar i supervisar els criteris i les indicacions que, en les tasques afins a l'aspecte sanitari, han de tenir en compte els auxiliars d'Infermeria en l'atenció als usuaris.
  
7. Col·laborar amb els fisioterapeutes en les activitats el nivell de qualificació de les quals siga compatible amb la seua titulació de ATS/DUE, quan les seues funcions especifiques ho permeten.
  
8. Comunicar al coordinador d'Infermeria les mancances en material de farmàcia que detecte.
  
9. Participar en l'elaboració i execució de programes de salut, així com en totes les tasques comunes de l'Àrea.
  
10. Col·laborar en l'elaboració i execució dels plans integrals d'intervenció, d'acord amb el seu lloc de treball i la qualificació professional.
  
11. Registrar i avaluar l'activitat realitzada; actualitzar la història de salut.
  
12. Gestionar i controlar tot el que fa referència als internaments temporals dels usuaris en els centres hospitalaris i les visites a especialistes.
  
13. Comunicar al servici de cuina tot allò necessari en referència a les dietes i supervisar el funcionament del menjador.
  
14. Comunicar al seu immediat superior les incidències o les anomalies observades en la realització de les seues funcions.
  
15. Aquelles altres que li corresponguen com a membre de l'Àrea Social i Sanitària i que tinguen relació amb les seues funcions professionals (assistencial, docent, administrativa i investigadora).
  
Auxiliars d'Infermeria:
  
És el personal que col·labora amb el Diplomat d'Infermeria i que té com a funció la d'assistir a l'usuari de la residència en la realització de les activitats de vida on existisca una dependència.
  
Funcions:
  
1. Col·laborar amb el personal d'infermeria en l'aplicació de tractaments que ho requerisquen, així com assistir als usuaris que ho necessiten a fi de facilitar l'exploració física i instrumental dels mateixos.
  
2. Proporcionar educació sanitària als usuaris quant a la higiene i neteja personal.
  
3. Col·laborar en les tasques que es contemplen en li pla d'atenció social i sanitària (referides a les activitats de vida i les cures d'infermeria derivats d'elles) sota la supervisió del diplomat d'infermeria
  
4. Vigilància i ajuda en les tasques d'higiene personal dels usuaris.
  
5. Ajuda i acompanyament dels usuaris, en funció de les seues necessitats socials i sanitàries individuals.
  
6. Supervisar que l'usuari dispose de la suficient roba per al seu ús personal, fent una revisió periòdica dels armaris.
  
7. Ajuda l'usuari per a la presa de la seua medicació oral, sota la supervisió del DUE
  
8. Supervisió de la correcta alimentació i ajuda en allò que necessite l'usuari relacionat amb aquesta activitat.
  
9. Ajudar-los en els dèficits de les activitats de vida, col·laborant amb el diplomat en infermeria en la seua valoració, planificació de cures, execució i avaluació del mateix.
  
10. Col·laborar amb el T.ASOC en les activitats de teràpia ocupacional.
  
11. Comunicar al seu responsable immediat (DUE) les incidències o anomalies observades en el desenvolupament de la seua tasca perquè siguen tinguts en compte en el pla de cures o en altres nivells.
  
12. Aquelles altres que li corresponguen com a membre de l'àrea social i sanitària i que tinguen relació amb l'anterior.
  
Fisioterapeuta:
  
Funcions:
  
1. Realitzaran l'atenció de rehabilitació pertanyent al primer nivell d'atenció, que comprenga l'assistència fisioteràpica, així com la corresponent promoció de la salut, tant individual com en grup.
  
2. Col·laboració amb la resta del personal de l'àrea social i sanitària per a l'establiment de protocols d'actuació i mètodes d'avaluació de l'activitat realitzada.
  
3. Fer el seguiment i l'avaluació de l'aplicació de tractament que es realitze.
  
4. Conéixer, avaluar i informar l'aplicació de tractament de la seua especialitat.
  
5. Conéixer els recursos propis de la seua especialitat en l'àmbit territorial.
  
6. Assessorar els treballadors i treballadores que ho necessiten sobre pautes de mobilitzacions i tractaments en què tinguen incidència les tècniques fisioterapèutiques, tot controlant i coordinant les tasques pròpies de la seua especialitat.
  
7. Participar en el pla general d'activitats del centre.
  
8. Realitzar activitats auxiliars de psicomotricitat, llenguatge, dinàmica i rehabilitació personal i social als usuaris.
  
9. Col·laborar en el seguiment o l'avaluació del procés recuperador o assistencial dels usuaris.
  
10. Participar en les àrees d'oci i temps lliure de l'usuari en matèria de la seua competència.
  
11. Col·laborar en les matèries de la seua competència en els programes que es realitzen de formació i informació a les famílies dels usuaris.
  
12. Comunicar al seu immediat superior les incidències o anomalies observades en el desenvolupament de les seues funcions.
  
13. En general, totes aquelles activitats no especificades anteriorment i que tinguen relació amb l'anterior.
  
Treballador/a social:
  
Funcions:
  
1. Realitzar les valoracions socials i el diagnòstic social de l'usuari, i emetre els informes pertinents.
  
2. Assessorar-lo en problemes econòmics, familiars i socials, i informar en els assumptes que es necessite, així com dels recursos de la comunitat, tot facilitant-hi l'accés.
  
3. Realitzar les gestions necessàries per a la resolució de problemes de tipus social que afecten usuaris i que no puguen resoldre ells personalment o els seus familiars.
  
4. Realitzar assistència social individualitzada a tots els usuaris que ho necessiten.
  
5. Impulsar la programació i el desenvolupament de totes les activitats culturals, recreatives, esportives, turístiques i de naturalesa semblant encaminades al desenvolupament personal.
  
6. Fomentar i organitzar la participació dels usuaris en algunes tasques de la dinàmica del centre i de l'entorn.
  
7. Mantenir contactes directes amb la família de l'usuari per a informar, assessorar, col·laborar en la seua adaptació, així com la realització de teràpies familiars en el seu àmbit corresponent.
  
8. Promoure accions encaminades a afavorir o intensificar les relacions interpersonals dels usuaris.
  
9. Promoure els grups d'autoajuda a fi de possibilitar la solidaritat entre els usuaris.
  
10 Informar en l'àrea social i sanitària d'aquells antecedents socials que afecten l'usuari i puguen incidir en la seua simptomatologia clínica.
  
11. Planificar conjuntament amb l'àrea l'acció individual, familiar i de grup en problemes socials i sanitaris.
  
12. Col·laborar i coordinar-se amb treballadors socials d'altres recursos comunitaris.
  
13. Comunicar al seu immediat superior les incidències o anomalies observades en el desenvolupament de les seues funcions.
  
14. En general, totes aquelles activitats no especificades anteriorment i que tinguen relació amb l'anterior.
  
TASOC
  
Tècnics en activitats socioculturals que han de realitzar la seua activitat en el sector servicis, en el subsistema d'organització de l'oci i/o en àmbit educatiu, i que han d'intervenir de forma qualificada en activitats culturals, socials, educatives i recreatives.
  
Funcions:
  
1. Conéixer, proposar i fer operatius els processos d'intervenció cultural en els vessants de gestió i d'educació.
  
2. Establir relacions entre els àmbits cultural i educatiu amb els processos socials i econòmics.
  
3. Accedir a les fonts d'informació i als procediments per a obtenir recursos necessaris i posar en marxa processos culturals.
  
4. Coordinació amb professionals de diversa qualificació a l'hora de dissenyar i implementar estratègies d'intervenció cultural.
  
5. Executar i pressupostar projectes i programes diversos, i realitzar els informes i les avaluacions pertinents.
  
6. Realització de projectes i programes específics.
  
7. Fomentar el desenvolupament integral dels usuaris mitjançant l'acció ludicoeducativa.
  
8. Desenvolupar i executar les diverses tècniques d'animació, individuals i/o de grup, que impliquen els usuaris en l'ocupació del seu temps lliure, i promoure així la seua integració i desenvolupament personal i de grup.
  
9. Motivar els residents sobre la importància de la seua participació per a aconseguir la seua integració i relació positiva amb l'entorn.
  
10. Responsabilitat davant de qualsevol incidència que sorgisca, en qualsevol tipus de labor pròpia o dels animadors socioculturals.
  
11. Reunions periòdiques amb la resta de l'equip i amb els responsables dels diferents centres on es realitze la labor d'animació sociocultural.
  
12. Coordinació del voluntariat i de l'alumnat en pràctiques d'animació sociocultural.
  
13. Docència, xarrades i ponències que guarden relació amb aquesta categoria professional.
  
14. Participar en el pla general d'activitats i pressupostos dels diferents centres.
  
15. Coordinar els grups de treball, activitats i pressupostos d'animació sociocultural.
  
16. Comunicar al seu immediat superior les incidències o anomalies observades en el desenvolupament de les seues funcions.
  
17. En general, totes aquelles activitats no especificades anteriorment i que tinguen relació amb l'anterior.
  
Puericultor/a:
  
Funcions:
  
1. Assistència i orientació a les usuàries en relació amb les tasques i l'atenció dels seus fills.
  
2. Orientació en les gestions referides a la salut de les usuàries i els seus fills, i acompanyar-los en els casos estrictament necessaris.
  
3. Col·laboració amb l'equip de professionals del centre en la inserció de la usuària en la vida sociolaboral.
  
4. Col·laboració amb la cuina en l'elaboració de dietes especifiques per a xiquets o xiquetes malalts, etc.
  
5. Realització d'activitats de caràcter formatiu i lúdic adreçats a les usuàries i als seus fills i filles en àrees com ara salut, alimentació, jocs, psicomotricitat, etc.
  
6. Comunicar al seu immediat superior les incidències o anomalies observades en el desenvolupament de les seues funcions.
  
7. En general, totes aquelles activitats no especificades anteriorment i que tinguen relació amb l'anterior.
  
Educadors/as:
  
Funcions:
  
1. Donar informació i assessorament als usuaris i usuàries sobre recursos socials idonis per al seu tipus de problemàtica.
  
2. Intervenció adreçada a donar suport a la decisió d'autonomia personal i familiar de la usuària.
  
3. Donar suport a la usuària en la reelaboració de la seua història personal a fi d'afavorir la presa de decisió respecte de la seua vida.
  
4. Assumir la coordinació de cada cas, segons disseny d'intervenció i marc legal, i portar a terme el seguiment individualitzat.
  
5. Col·laborar amb la direcció del centre, l'equip tècnic i el treballador social en l'organització d'horaris i activitats dels usuaris i usuàries, tenint com a referència la distribució i necessitats de la població.
  
6. Recolzar l'usuari o usuària en l'organització del seu temps, de manera que afavorisca la seua autonomia personal i reinserció social.
  
7. Crear hàbits i habilitats socials, o potenciar-los com a necessaris mitjançant la vida quotidiana.
  
8. Facilitar l'accés als recursos formatius, educatius i ocupacionals de la zona geogràfica del centre o lloc de residència.
  
9. Facilitar i donar suport a la usuària en l'accés a l'àmbit laboral.
  
10. Facilitar l'accés de la usuària i dels seus fills a recursos especialitzats d'àmbit medicosanitari, psicològic, jurídic, etc.
  
11. Promoure la implicació de la usuària en l'entorn on es preveu que va a ser la seua eixida en aquells àmbits funcionals que corresponga.
  
12. Propiciar una organització de grup que permeta analitzar i resoldre el nombre més gran possible de problemes que l'usuari o usuària plantegen en el seu desenvolupament personal.
  
13. Estudi, anàlisi i valoració, si és procedent, amb posterior avaluació del marc d'intervenció, de la problemàtica de l'usuari o usuària i del seu context, la intervenció professional de l'educador i de l'equip professional i la interdisciplinarietat amb uns altres professionals.
  
14. Organitzar programes culturals, esportius i recreatius al costat dels monitors, si n'hi haguera.
  
15. Coordinar i supervisar les activitats dels programes o tallers.
  
16. Comunicar al seu immediat superior les incidències o anomalies observades en el desenvolupament de les seues funcions.
  
17. En general, totes aquelles activitats no especificades anteriorment i que tinguen relació amb l'anterior.
  
Monitors/as:
  
Funcions:
  
1. Avaluació de les aptituds i motivacions registrades pels usuaris en els distints tallers o programes.
  
2. Detecció d'habilitats laborals.
  
3. Realització de la informació professional i iniciació del contacte amb tasques de laborteràpia.
  
4. Programació, seguiment i avaluació dels tallers, activitats d'oci, esportives, etc.
  
5. Organització i supervisió de les tasques assignades als usuaris en els seus respectius tallers.
  
6. Organització i supervisió del menjador, amb incorporació de pautes d'aprenentatge de comportaments i hàbits durant els menjars.
  
7. Organització de les activitats en els espais de temps lliure.
  
8. Acompanyament en eixides, excursions, esport i temps lliure en general.
  
Coordinador/a del SAD: es el treballador o treballadora, amb la diplomatura de Treball Social, la labor del qual consisteix a exercir tasques de planificació, coordinació, gestió i organització del SAD, a més del seguiment, la supervisió i el suport del treball del/l'auxiliar d'Ajuda a Domicili, per a aconseguir una bona qualitat del citat servici.
  
Funcions:
  
1. Planificar i organitzar el treball del centre mitjançant una adequada programació d'objectius i racionalització de treball.
  
2. Col·laborar i realitzar aquells estudis encaminats a investigar els aspectes socials relatius als usuaris del Servici d'Ajuda a Domicili(SAD), amb l'autorització de l'equip tècnic.
  
3. Executar les activitats administratives i informàtiques que li siguen pròpies.
  
4. Realitzar informes dels usuaris que siguen sol·licitats per les entitats contractants.
  
5. Realitzar, quan es considere oportú, conjuntament amb l'auxiliar, la valoració de la situació personal, familiar i social de l'usuari; facilitar informació sobre els recursos propis i aliens, que ajuden a l'adequat desenvolupament del servici que es presta.
  
6. Informar els usuaris en col·laboració amb els/les treballadors o treballadores socials de les entitats contractants, d'aquells aspectes que es consideren oportuns.
  
7. Fomentar, directament o mitjançant l'auxiliar, la integració i participació dels usuaris del SAD en tots aquells servicis i programes encaminats al seu benestar social o qualitat de vida.
  
8. Participar amb l'equip multiprofessional de l'empresa en l'elaboració de les orientacions o l'atenció que necessiten els usuaris.
  
9. Participar en reunions periòdiques amb els tècnics de les respectives entitats contractants, per a mantenir una via fluïda d'informació sobre el desenvolupament del servici.
  
10. Coordinació del treball i de les activitats de forma individual o en grup, mitjançant reunions periòdiques amb els auxiliars adscrits al servici per a estructurar la dinàmica de l'activitat, així com els corresponents criteris i objectius metodològics.
  
11. Realitzar visites domiciliàries als usuaris amb les següents finalitats:
  
- inici de servici i presentació del/l'auxiliar d'Ajuda a Domicili;
  
- seguiment del servici;
  
- resolució de possibles incidències.
  
12. Participar en la coordinació amb la comissió tècnica del programa d'Ajuda a Domicili.
  
13. Organitzar, assignar i canviar usuaris i horaris de treball als treballadors i treballadores sota la seua responsabilitat, i elaborar per a això els corresponents parts de treball.
  
14. Participar, proposar i fomentar la formació continuada del/l'auxiliar d'Ajuda a Domicili i el disseny de cursos en matèria de servicis socials, en la mesura que s'establisquen els plans de formació en les respectives empreses del sector.
  
15. Seleccionar els recursos humans sobre la base de la política establida en l'empresa..
  
16. Comunicar al seu immediat superior les incidències o anomalies observades en el desenvolupament de les seues funcions.
  
17. En general, totes aquelles activitats no especificades anteriorment que li siguen demanades i que tinguen relació amb l'anterior.
  
Ajudant de Coordinació del SAD
  
Figura encarregada de realitzar el treball sota la supervisió del coordinador o la coordinadora. Preferentment, aquest lloc de treball serà exercit per auxiliars d'Ajuda a Domicili amb la suficient formació i experiència acreditada.
  
Funcions:
  
1. Realitzar el quadrant d'incidències.
  
2. Comunicació i avisos telefònics amb auxiliars d'Ajuda a Domicili, usuaris i tècnics de l'entitat contractant.
  
3. Realització i distribució dels instruments de registre adequats al servici.
  
4. Comunicar al seu immediat superior les incidències o anomalies observades en el desenvolupament de les seues funcions.
  
5. Totes aquelles activitats no especificades anteriorment i que tinguen relació amb l'anterior.
  
Auxiliar d'Ajuda a Domicili
  
Presta una sèrie de servicis en el mateix domicili o fora per a cobrir les necessitats de la persona, i proporcionar-li l'atenció necessària a fi d'atendre'l en el seu propi medi, fomentar l'autonomia personal i evitar el desarrelament del seu entorn.
  
Funcions:
  
1. Neteja de l'habitatge: s'adequarà a un manteniment de neteja quotidiana; en casos extrems és necessari habilitar l'habitatge i realitzar una neteja de xoc.
  
2. Amuntegament de les robes brutes i trasllat, si és procedent, per la posterior recollida en el servici de bugaderia; llavada a màquina, repàs i atencions necessàries de la roba de l'usuari. En cap cas es realitzarà una llavada a mà.
  
3. Realització de compres domèstiques a compte de l'usuari del servici.
  
4. Realització de menjars al domicili.
  
5. Reparació menor d'utensilis domèstics i d'ús personal que es presenten de manera imprevista, quan no siga necessària la intervenció d'un especialista.
  
6. Posar en coneixement de la coordinadora qualsevol problema que no puga solucionar l'auxiliar d'Ajuda a Domicili, i que es referisca al manteniment de la salubritat de la llar.
  
Treballs d'atenció personal:
  
1. Ajuda en l'endreç personal: totes aquelles tasques que necessite l'usuari per a l'ajuda en la seua higiene personal. Quant a enllitats i incontinents, prevenir l'aparició d'úlceres, mitjançant una correcta higiene, massatges i canvis de postura.
  
2. Acompanyament en les visites terapèutiques tot seguint les instruccions del personal de l'Equip d'Atenció Primària en referència als problemes de salut, en especial: atenció d'enllitats i incontinents, ajuda/control en el compliment de tractaments, dietes.
  
3. Ajuda o suport a la mobilitat en l'interior i exterior de l'habitatge.
  
4. Recollida i gestió de receptes i documents relacionats amb la vida diària de l'usuari, així com gestió i tràmits per a accedir a recursos socials.
  
5. Suport, en aquells casos que siga necessari, en les activitats normals de l'usuari en el seu entorn, acompanyament a visites familiars o activitats d'oci, dins del seu horari, i prestar motivació psíquica i física.
  
6. Suport en aquells casos que siga necessari, en les activitats normals de l'usuari en el seu entorn, acompanyament a visites familiars o activitats d'oci, dins del seu horari. Així com prestar motivació psíquica i física.
  
7. Col·laborar en el programa d'animació tot sensibilitzant i animant els usuaris del SAD, i prestar suport en les activitats que ho requerisquen.
  
8. Avaluar amb certa periodicitat els servicis en què l'auxiliar d'Ajuda a Domicili realitze el seu treball, a fi de proposar totes les mesures que es consideren oportunes per a millorar la qualitat de la prestació.
  
9. Comunicar al coordinador les incidències i anomalies observades en el desenvolupament de la seua tasca.
  
Treballs de caràcter socioeducatius:
  
1. Col·laboració amb els educadors en servicis on es troben menors o usuaris que ho necessiten.
  
2. Crear, fomentar i potenciar hàbits de salut, higiene, educatius i domèstics, en casos d'atenció a famílies amb menors i disminuïts físics i casos d'atenció individual.
  
3. Acompanyament a centres escolars en casos de menors.
  
4. Fomentar hàbits d'higiene i d'ordre.
  
5. Suport i seguiment de les pautes davant de possibles situacions de conflicte que es generen en la família, especialment amb els majors i els menors.
  
6. Seguiment de les relacions familiars més obertes que establisquen els membres de la família en l'entorn més pròxim.
  
7. Ser font d'informació de les dades més rellevants que s'observen en el treball diari per a donar-los a conéixer a coordinació.
  
Atenció especialitzada. coneixement de les diferents malalties.
  
1. Atenció a usuaris en tractament de salut mental, suport en el desenvolupament de la seua autonomia personal i de relacions, suport i seguiment en l'adquisició d'hàbits bàsics (higiene personal, organització, etc.), control de medicació oral.
  
2. Atenció a malalts terminals que requerisquen atencions especialitzades.
  
3. Atenció a persones discapacitades que necessiten suport personal i atenció educativa.
  
4. Atenció a drogodependents, suport en el tractament i/o rehabilitació i control de medicació oral; suport als familiars.
  
ÀREA DE SERVICIS GENERALS
  
Esta formada per:
  
- coordinador/a de servicis generals
  
- auxiliar de neteja
  
- auxiliar de bugaderia
  
- subaltern/a
  
- conductor/a de vehicle adaptat
  
- cuiner/
  
- auxiliar de cuina
  
- auxiliar de manteniment
  
Coordinador/a de servicis general
  
És la figura encarregada de l'organització i del funcionament dels servicis generals de la residències.
  
Funcions:
  
1. Organitzar, distribuir i coordinar els servicis de menjador o office, bugaderia, llenceria, neteja i manteniment.
  
2. Supervisar l'activitat del personal al seu càrrec; distribuir les activitats i torns de les persones que té assignades i vigilar també el bon ús i l'economia dels materials, de l'utillatge, de les ferramentes i de la maquinària al seu càrrec, i procedir al recompte i inventari d'aquestos.
  
3. Realitza les funcions administratives de la seua competència, la gestió delegada de les compres del centre i la relació amb proveïdors i altres servicis externs.
  
4. Tenir coneixement del nombre de servicis diaris realitzats en el departament.
  
5. En coordinació amb el personal d'infermeria, i comptant amb el personal que té adscrit, portar el control de bon estat dels aliments que els residents tinguen a les habitacions.
  
6. Vigilarà el compliment de la labor professional del personal al seu càrrec així com la seua higiene i uniformitat.
  
7. Subministrar material i roba de treball al personal de la residència.
  
8. Si per necessitats peremptòries o imprevisibles la normal activitat del centre ho requereix, col·laborarà en les activitats pròpies del personal a les seues ordenes.
  
9. Comunicar al seu responsable immediat les incidències o anomalies observades en el desenvolupament de la seua tasca.
  
10. En general, totes aquelles activitats no especificades anteriorment i que tinguen relació amb l'anterior.
  
Auxiliar de Residència:
  
Assumirà funcions de servicis concrets; neteja, bugaderia, cuina, i manteniment; de manera excepcional, de forma raonada, motivada i justificada als representants dels treballadors i treballadores, podrà realitzar tasques d'altres servicis de la seua àrea funcional.
  
Auxiliar de neteja:
  
Funcions:
  
1. S'ocupa de la neteja permanent i continuada de les dependències del centre.
  
Tasques:
  
1. Recollida i neteja del menjador, així com suport en la preparació dels taules.
  
2. Neteja permanent de les distintes dependències de la residència, segons li siguen assignades, en part de treball, per la governanta.
  
3. En general, totes aquelles activitats no especificades anteriorment que li siguen demanades i que tinguen relació amb l'anterior.
  
4. Comunicar al seu responsable immediat les incidències o anomalies observades en el desenvolupament de la seua tasca.
  
5. En general, totes aquelles activitats no especificades anteriorment i que tinguen relació amb l'anterior.
  
Auxiliar de bugaderia:
  
la seua funció general consistirà a mantenir sempre neta i a punt la roba dels residents, tant la personal com la roba de llit, tovalles, etc., així com recollir-la i repartir-la posteriorment.
  
Tasques:
  
1. Recollida de carros de roba bruta.
  
2. Classificació de la roba.
  
3. De llavada, eixugat i planxat de la roba, juntament amb el manteniment i repàs de la roba.
  
4. De distribució de roba neta per les distintes habitacions.
  
5. De neteja de locals i maquines de la bugaderia.
  
6. Comunicar al seu responsable immediat les incidències o anomalies observades en el desenvolupament de la seua tasca.
  
7. En general, totes aquelles activitats no especificades anteriorment i que tinguen relació amb l'anterior.
  
Subalterns/as:
  
Funcions:
  
1. Recollida i lliurament de correspondència, orientació al públic, atenció de centraletes telefòniques, vigilància dels punts d'accés i tasques de porteria.
  
2. Ajuda a mobilitzar els usuaris, excepte els canvis de postura.
  
3. Emplena els parts d'entrada i eixida dels residents quan aquestes es produïsquen per permisos o vacances.
  
4. Vigilar i controlar les entrades i eixides d'usuaris i visites.
  
5. Ajuda a aquells residents que ho necessiten en el trasllat d'equipatge fins a les habitacions i des d'elles, tot exercint un obligat i discret control dels paquets que porten al centre les persones que tinguen accés; igualment el control d'entrades i eixides del personal.
  
6. Manté el règim establit per la direcció per a l'accés de residents i visitants a les diferents dependències de la institució.
  
7. Comunicar l'encesa dels timbres de crida.
  
8. Gestionar encàrrecs.
  
9. Controlar l'armari de les claus, especialment les de les portes d'accés a la residència.
  
10. Tancar totes les portes de l'edifici a l'hora establida pel centre.
  
11. Comunicar al seu responsable immediat les incidències o anomalies observades en el desenvolupament de la seua tasca.
  
12. En general, totes aquelles activitats no especificades anteriorment i que tinguen relació amb l'anterior.
  
Conductor/a de vehicle adaptat:
  
és el treballador o treballadora el treball del qual consisteix a:
  
1. Mantenir en bon estat el vehicle sota la seua responsabilitat i realitzar-ne el manteniment i aquelles reparacions per a les quals no siga necessària la intervenció d'un especialista.
  
2. El transport dels usuaris quan i on es considere oportú.
  
3. Comunicar al seu immediat superior les incidències o anomalies observades en el desenvolupament de les seues funcions.
  
4. En general, totes aquelles activitats no especificades anteriorment que li siguen demanades i que tinguen relació amb l'anterior.
  
Cuiner/a:
  
Funcions:
  
1. S'ocuparà del programa dietètic dels residents, dissenyat i pautat des de l'àrea de salut, preparant adequadament els menús preestablits.
  
2. Compliment estricte de tota la normativa sanitària vigent.
  
Tasques:
  
1. Preparar els menús segons el que estableix ajustant-se, sempre, a les indicacions que, per escrit, es passen des de l'Àrea Social i Sanitària; vigilància especial de les dietes.
  
2. Vigilar la qualitat i presentació de menús.
  
3. Ajustar la quantitat a allò que s'ha prescrit pel metge.
  
4. Recepció dels aliments, magatzematge, supervisió de la quantitat i la qualitat.
  
5. Presentar les comandes a la coordinadora de servicis generals.
  
6. Vigila diàriament la caducitat dels aliments i la seua correcta distribució a les cambres frigorífiques, segons les característiques de cada aliment i d'acord a la normativa establida per la Conselleria de Sanitat i Consum.
  
7. Guardar les mostres de menús que es cuinen diàriament d'acord amb la normativa vigent.
  
8. Supervisar igualment que la maquinària i els utensilis que hi ha en la cuina estiguen nets.
  
9. Atén el bon ús i estat dels utensilis i de la maquinària de cuina.
  
10. Control del fem segons les normes de sanitat.
  
11. Trasllat de residus fins al lloc indicat per a la futura evacuació.
  
12. Posar en plats els menús en les hores de les menjars.
  
13. Col·laborar en el seu àmbit funcional, a petició de l'equip tècnic, en aquelles necessitats educatives dels usuaris relacionades amb la seua professió
  
14. Comunicar al seu superior de les incidències o anomalies observades en el desenvolupament de la seua tasca.
  
15. En general, totes aquelles activitats no especificades anteriorment i que tinguen relació amb l'anterior.
  
Auxiliar de cuina:
  
Funcions:
  
1. Llavada de verdures, peix i tractament en cru de tubercles i llegums.
  
2. Vigilància d'enceses de foguers i forns.
  
3. Servir de suport als cuiners mitjançant l'execució de totes les tasques que li siguen pautades èr aquells, relatives a la preparació dels menús, control de rebost i magatzem, higiene, i neteja de totes les dependències relacionades amb la cuina.
  
4. Muntar i desmuntar carros de menjars i netejar-los.
  
5. Preparar les taules del menjador.
  
6. Comunicar al seu responsable immediat les incidències o anomalies observades en el desenvolupament de la seua tasca.
  
7. En general, totes aquelles activitats no especificades anteriorment i que tinguen relació amb l'anterior.
  
Auxiliar de manteniment:
  
1. És el treballador o la treballadora que realitza directament el manteniment del centre, les seues instal·lacions i exteriors, fa el muntatge, l'ajustament i la posada al punt de tota classe d'instal·lacions de mesura, la regulació i el control simple o automàtic de temperatura, les previsions de cabals, de poder calorífic, de nivells analitzadors d'aigua i semblants, etc.
  
2. Realitza els treballs de paleta, planxa, pintura, fusteria, etc. que són necessaris per al manteniment de les instal·lacions de l'edifici.
  
3. Realitza les comprovacions periòdiques en les maquines o instal·lacions marcades en els reglaments i les instruccions tècniques d'aquestos, i fa que els valors definitius en aquells es troben dins dels limites permesos.
  
4. Neteja les sales de maquines, les instal·lacions, els quadres electrònics, els transformadors, el taller, etc.
  
5. Realitza les xicotetes operacions en els dispositius de les instal·lacions mencionades i en els aparells portàtils considerats com a utillatge.
  
6. Emplena els comunicats de treball i les fitxes de revisió o de verificació de cada instrument reparat per a la correcta marxa del servici.
  
7. Comunica al seu responsable immediat les incidències o anomalies observades en el desenvolupament de la seua tasca.
  
8. En general, totes aquelles activitats no especificades anteriorment i que tinguen relació amb l'anterior.
  
ÀREA D'ADMINISTRACIÓ
  
Esta formada per:
  
- Director.
  
- Oficial administratiu.
  
- Auxiliar administratiu.
  
Director/a.
  
Eel director és el responsable directe davant de la Direcció de l'empresa, del correcte funcionament del centre, així com de tots els servicis que s'hi presten.
  
Sobre la base d'aquesta responsabilitat s'estableixen a continuació les funcions especifiques que li són pròpies:
  
1. Informar a la Direcció General de Servicis Socials o a l'entitat competent, de tots els assumptes que concernisquen a l'adequat funcionament de la residència o Servici d'Ajuda a Domicili (SAD), mitjançant la presentació dels informes i de la documentació que li sol·licite aquella.
  
2. Complir i vigilar que es complisquen totes les directrius que emanen tant de la Direcció General de Servicis Socials o entitat competent, com des de la Direcció de l'empresa.
  
3. Assumir, mantenir i potenciar les relacions amb tercers.
  
4. Aplicar el conjunt de les disposicions reguladores del funcionament del centre o servici i cooperar amb la direcció de l'empresa en la bona marxa d'aquesta.
  
5. Mantenir coordinació operativa amb l'entitat contractant a fi de coordinar incidències, altes, baixes o qualsevol altra situació que poguera produir-se.
  
6. Organitzar i supervisar les distintes àrees i servicis del centre.
  
7. Aplicar les directrius, normes, disposicions i ordres en vigor, i exigir-ne el compliment.
  
8. Exercir la direcció del personal.
  
9. Organitzar el funcionament de la residència o del Servici d'Ajuda a Domicili (SAD), mitjançant una adequada programació, supervisió i avaluació dels servicis que s'ofereixen.
  
10. Seguiment, control i avaluació del pla de gestió, en coordinació amb l'estructura empresarial.
  
11. Administrar els pressupostos assignats.
  
12. Facilitar als treballadors i les treballadores i als distints servicis, els mitjans adequats i necessaris per al seu correcte funcionament tot realitzant també les gestions necessàries per a això.
  
13. Fomentar i estimular el reciclatge i la formació contínua dels treballadors i les treballadores.
  
14. Complir i fer complir la normativa sanitària vigent, establida per la Conselleria de Sanitat i Consum, en matèria de menjadors, manipulació i conservació d'aliments.
  
15. Determina la persona que assumeix la responsabilitat del centre davant de qualsevol incidència que es produïsca en la seua absència.
  
16. Exercir la responsabilitat directa en l'organització de les distintes àrees de l'organigrama funcional del centre.
  
17. És el responsable de les relacions amb la Direcció General de Servicis Socials, amb l'entitat contractant i amb altres recursos comunitaris.
  
\* Prestar assessorament i suport, dins de l'àmbit de les seues facultats, als òrgans de participació per mitjà de tots els recursos personals i tècnics del centre.
  
18. Assegurar la prestació dels servicis de caràcter terapèutic, cultural i de temps lliure, dins del seu àmbit.
  
19. Relacionar-se directament amb els residents i les seues famílies, en cas de necessitat.
  
20. Fomentar i promoure la posada en marxa de programes que eleven la qualitat de vida dels usuaris i la qualitat de les prestacions i dels servicis que se li oferisquen.
  
21. Intercanvi amb altres experiències de treball, a la comarca mateix, a la Comunitat Valenciana i en unes altres comunitats autònomes.
  
22. Comunicar al seu immediat superior les incidències o les anomalies observades en el desenvolupament de les seues funcions.
  
23. En general, totes aquelles activitats no especificades anteriorment i que tinguen relació amb l'anterior.
  
Oficial administratiu/va:
  
1. És el personal que actua a les ordres dels òrgans directius del centre i té al seu càrrec un servici determinat dins del qual, amb iniciativa i responsabilitat, amb uns altres treballadors i treballadores a les seus ordres o sense, realitza treballs que exigisquen càlculs, estudis, preparació i condicions adequades, com ara càlculs d'estadística, transcripcions de llibres de comptes corrents, redacció de correspondència amb iniciativa pròpia, liquidacions i càlculs de nòmines de salaris, sous i operacions anàlogues, de forma manual o mecanitzada.
  
2. Es consideren inclosos en aquesta categoria els caixers de cobraments i pagaments sense signatura, que perceben plus de menyscapte de diners.
  
3. Confecció de rebuts salarials.
  
4. Confecció de butlletins de cotització TC1 i TC2.
  
5. Confecció i redacció de contractes de treball.
  
6. Altes, baixes i variacions de treballadors.
  
7. Cartes de pagament IRPF i resum anual.
  
8. Facturació.
  
9. Gestió de bancs.
  
10. Cobraments i pagaments a clients i proveïdors.
  
11. Control de caixa.
  
12. Comunicar al seu immediat superior les incidències o les anomalies observades en el desenvolupament de les seues funcions.
  
13. En general, totes aquelles activitats no especificades anteriorment i que tinguen relació amb l'anterior.
  
Auxiliar administratiu/va:
  
1. És el treballador o la treballadora que, amb iniciativa i responsabilitat restringida i subordinada als òrgans directius del centre, realitza funcions de: mecanografia, arxivament i altres activitats de tècniques administratives.
  
2. Recepció de les persones que accedeixen al centre.
  
3. Registre i control de fotocòpies.
  
4. Recepció i emissió de telefax.
  
5. Realització de tasques informàtiques (transcripció de textos, cartes, etc.).
  
6. Registre de correspondència.
  
7. Comunicar al seu immediat superior les incidències o les anomalies observades en el desenvolupament de les seues funcions.